Susah Berak Masa Semasa Berpuasa? Semak Jika Anda Lakukan 5 Perkara Ini

Susah buang air besar ketika puasa adalah salah satu gangguan kesihatan yang sering dialami oleh sebahagian orang. Ayuh kita fahami punca mengapa keadaan tersebut berlaku.

Untuk mendapatkan lebih banyak info tentang Sistem Penghadaman, sila dapatkannya
di sini.

Mengalami sembelit

Sembelit atau istilah perubatannya
constipation
 adalah keadaan di mana
sistem penghadaman
 seseorang mempunyai najis keras yang sukar dikeluarkan.

Ini membuatkan proses
membuang air besar
 menyakitkan.

Apabila anda rasa sukar ketika buang air besar, atau tidak ada rasa ingin buang air besar selama tiga hari, anda perlu berhati-hati.

Tetapi apakah perkara yang menjadi punca anda susah untuk buang air besar ketika puasa?

Adakah ia boleh didasari oleh pemakanan?

Apa penyebab susah buang air besar ketika puasa?

Sembelit adalah simptom umum yang banyak dialami orang semasa berpuasa.

Dalam kebanyakan kes, susah buang air besar semasa berpuasa terjadi kerana usus besar menyerap terlalu banyak air dari makanan yang ada di
dalam usus
besar.

Semakin lambat makanan bergerak melalui saluran penghadaman, semakin banyak air yang akan diserap usus besar darinya. Akibatnya, najis menjadi kering dan keras sehingga kekerapan untuk buang air besar jadi berkurang.

Pada dasarnya kebiasaan buang air besar setiap orang berbeza-beza.

Namun biasanya diperlukan waktu sehingga tiga hari untuk makanan yang dimakan akhirnya dihadam dan diserap oleh badan.

T
iada buang air besar selama lebih dari tiga hari boleh dikategorikan sebagai sembelit.
I
ni adalah kerana selepas tiga hari, struktur najis akan menjadi lebih keras dan sukar dikeluarkan.

Berikut ini beberapa penyebab susah buang air besar semasa berpuasa.

1. Kurang serat

Perubahan pola makan semasa berpuasa membuatkan ramai orang tidak memerhatikan pengambilan makanannya dengan baik, terutamanya serat.

P
adahal makanan yang kaya serat dapat meningkatkan kemampuan pergerakan peristaltik usus, dan membuat dinding usus lebih mengembang.

Hasilnya, sisa makanan boleh dihadam dengan mudah, dan tidak perlu berada lama di dalam usus.

Baca juga:

2. Kurang minum
punca susah buang air besar ketika puasa

Selain kurang serat, susah buang air besar semasa berpuasa adalah kerana tubuh anda tidak terhidrasi dengan baik.

Air berperanan dalam melarutkan zat-zat makanan dan membawa sisa makanan ke dalam sistem pembuangan badan.

Jika tubuh anda dehidrasi akibat kurang pengambilan air, maka sisa makanan akan sukar terbawa ke sistem pembuangan badan.

I
tu sebabnya sangat penting memenuhi keperluan pengambilan air semasa berbuka dan sahur untuk mengurangkan
risiko sembelit
.

3. Terlalu banyak pengambilan produk tenusu
punca susah buang air besar ketika puasa

Susu boleh melambatkan proses penghadaman anda kerana mengandungi serat yang sedikit.

Terlalu banyak mengambil susu dan produknya, seperti keju dan ais krim boleh menyebabkan susah buang air besar. Lebih-lebih lagi apabila anda tidak diimbangi dengan memakan buah-buahan dan sayur-sayuran selama puasa.

4. Sering menahan buang air besar

Jika anda sering mengabaikan dorongan untuk buang air besar, maka dorongan tersebut akan beransur-ansur hilang sehingga anda akhirnya tidak merasakannya lagi.

Itu sebabnya bagi anda yang sering
menahan buang air
 besar, sebaiknya anda segera menghilangkan tabiat tersebut.

Ini adalah kerana semakin lama anda menahan buang air besar, maka najis akan semakin lama berada di dalam usus, sehingga membuatnya menjadi keras dan kering.

5. Gangguan usus

Gangguan lain pada usus yang menyebabkan terjadinya sembelit adalah adanya gangguan fungsi otot pada usus.

Seperti kemunculan tumor di dalam usus, adanya jaringan parut (lekatan), terjadi keradangan atau jangkitan di kolon (usus besar), penyempitan yang abnormal pada kolon dan rektum sehingga akan
membuat proses pencernaan terganggu.

Keadaan itu sekali gus menyebabkan anda susah buang air besar ketika puasa.

Cara mengatasi susah buang air besar ketika berpuasa

Melakukan perubahan gaya hidup merupakan salah satu cara mengatasi susah buang air besar semasa berpuasa. Perubahan gaya hidup ini meliputi;

Pastikan anda memenuhi pengambilan cecair selama berpuasa sekurang-kurangnya 8 gelas sehari. Anda boleh mengambil air putih 2 gelas semasa berbuka, 2 gelas
semasa sahur
, dan 4 gelas sepanjang malam.

Perbanyakkan makanan yang
mengandungi serat
, contohnya sayur-sayuran, buah-buahan, biji-bijian, bijirin, kacang-kacangan, gandum, dan beras merah.

Elakkan produk tenusu,
kafein
,
alkohol
 dan
merokok
.

Senaman secara teratur sekurang-kurangnya 30 minit selepas berbuka dengan intensiti ringan hingga sederhana.

Jangan menunda keinginan untuk buang air besar dan mula tetapkan kebiasaan buang air besar.

Tidak sembarangan makan ubat julap tanpa cadangan daripada doktor.

Kini anda telah tahu cara mengatasi masalah susah buang air besar ketika puasa.


Patutlah Jumlah Kes Makin Meningkat, Ini Punca COVID-19 Merebak Dengan Cepat Di Malaysia!

Untuk mendapatkan lebih banyak info tentang coronavirus di Malaysia, sila dapatkannya di sini.

Ramai yang beranggapan wabak
 virus korona baharu
 (COVID-19) sudah mulai reda apabila melihat corak jumlah jangkitan menurun semenjak 31 Januari 2020.

Namun, baru-baru ini, rakyat Malaysia digemparkan dengan peningkatan kes baharu di Malaysia.
Malah Malaysia juga memiliki kes kematian
!

 Bagaimana perkara ini boleh berlaku? Kenapa kadar penyebaran virus ini berlaku dengan cepat, dan
adakah ia akan berakhir
?

[covid_19]

Jangka hayat COVID-19 empat kali ganda lebih lama berbanding virus korona lain

Mungkin ramai yang mengaitkan COVID dengan
virus korona sindrom pernafasan akut teruk (SARS-CoV)
.

Ia mempunyai struktur genetik yang hampir sama dan seringkali dipanggil sebagai SARS-CoV-2.

Namun, dapatan kajian baru-baru ini menunjukkan gambaran yang berbeza.

Menurut kajian yang dijalankan di Universiti Bochum, Jerman, virus korona baharu mempunyai masa inkubasi (tempoh di antara jangkitan dan munculnya simptom pertama) selama 10 hari.

Ia tersebar kepada individu lain melalui titisan di udara dan sentuhan dengan permukaan yang tercemar (fomit).

Menurut Eike Steinmann, salah seorang daripada pengkaji yang terlibat dengan kajian tersebut, penggunaan alat pencuci yang mengandungi bahan kimia berikut dapat membasmi virus itu dalam masa 1 minit:

Etanol pada kepekatan di antara 62% hingga 71%

Hidrogen peroksida pada kepekatan 0.5%

Natrium Hipoklorit pada kepekatan 0.1%

Kajian ini melibatkan pelbagai jenis virus korona dan ia memberikan keputusan yang sama. Namun, bagaimana pula jika permukaan yang tercemar tidak dicuci dengan alat pencuci seperti yang dinyatakan di atas?

Bagi mengetahui risiko jangkitan kepada individu, terdapat pelbagai faktor perlu diambil kira seperti kekerapan dan jangka masa sentuhan permukaan tercemar dengan individu sihat serta jangka hayat virus korona baharu.

Menurut kajian tersebut, jangka hayat COVID berbeza mengikut suhu persekitaran.

Pada suhu bilik, COVID boleh hidup selama 9 hari. Apabila suhu semakin meningkat melebihi 30
o
C, jangka hayatnya menjadi semakin pendek.

Jangka hayat tersebut lebih lama berbanding dengan SARS-CoV menyebabkan ia mudah tersebar kepada ramai individu terutamanya pada tempat awam.

Risiko jangkitan COVID-19 tinggi terutamanya di fasiliti kesihatan

Walaupun ada individu yang beranggapan bahawa klinik dan hospital merupakan kawasan yang bersih, hakikatnya ia tidak sebegitu.

Oleh sebab ia adalah tempat orang sakit mendapatkan rawatan, semua kelengkapan dan kemudahan yang disediakan berpotensi menjadi agen penyebar jangkitan kuman.

Baca artikel berkaitan
:

Objek yang tercemar dengan
 virus korona boleh tersebar kepada individu yang bersentuhan
 secara langsung dengannya.

Bergantung kepada beban virus (
viral load
) yang terdapat pada sesuatu permukaan, risiko jangkitan boleh berlaku sekiranya jumlah virus mencukupi untuk menyebabkan jangkitan.

Peralihan virus daripada satu permukaan kepada satu permukaan yang lain berbeza mengikut jenis.

Virus korona baharu tidak mempunyai kadar spesifik berkenaan dengan tempoh sentuhan langsung dan jumlah beban virus yang teralih.

Jika diambil virus influenza sebagai contoh,
sentuhan dengan objek tercemar selama 5 saat boleh menyebabkan peralihan 31.6% beban virus
.

Peratusan tersebut adalah tinggi berbanding dengan virus lain seperti virus parainfluenza yang mempunyai kadar peralihan 1.5% dalam tempoh masa 5 saat.

Ini bermakna lebih mudah anda mendapat jangkitan influenza berbanding dengan jangkitan yang disebabkan oleh virus parainfluenza.

Melihat kepada virus korona yang mudah menular dari satu individu ke individu yang lain, kadar peralihannya berkemungkinan tinggi.

Tanpa amalan penjagaan diri seperti basuh tangan secara kerap, risiko untuk mendapat jangkitan tersebut tinggi. Ini berikutan purata
kekerapan seorang individu menyentuh muka
 menurut kajian adalah sebanyak 23 kali dalam tempoh sejam.

Kekerapan tersebut menyebabkan kebarangkalian untuk jangkitan berlaku meningkat. Oleh sebab itulah wabak jangkitan virus korona baharu sukar untuk dibendung.

Ambil langkah berjaga-jaga, elak jangkitan COVID-19

Pertubuhan Kesihatan Sedunia (WHO) menyarankan pembersihan kawasan yang berisiko tercemar dengan agen jangkitan dibersihkan dengan kerap dan menggunakan prosedur yang betul.

Bagi persekitaran hospital, penggunaan sabun pencuci yang mengandungi (natrium hipoklorit) telah terbukti berkesan untuk membasmi agen jangkitan COVID.

Bagi permukaan kecil seperti tombol pintu, penggunaan pembersih yang mengandungi alkohol pada kepekatan 70% menjadi saranan WHO.

Antara langkah lain yang boleh diambil bagi mengelakkan penyebaran COVID-19 adalah:

Basuh tangan anda secara kerap
 terutamanya jika anda dijangkiti oleh COVID atau virus selesema yang lain. Pastikan anda menggunakan air dan sabun dan ikuti 7 langkah seperti yang disarankan oleh WHO.

Simpan
hand sanitizer
 dan bawanya ke mana sahaja anda pergi. Jika tiada air atau sabun untuk membasuh tangan, gunakan
hand sanitizer
tersebut. Pastikan anda membeli
sanitizer
yang mengandungi sekurang-kurangnya 60% alkohol.

Pakai
face mask
jika anda menjalani aktiviti di kawasan keramaian atau menggunakan pengangkutan awam bagi mengurangkan risiko jangkitan.

Dapatkan rawatan dengan kadar segera jika anda mengalami simptom selesema atau seusai pulang bercuti dari China.

Elakkan daripada keluar rumah (melainkan jika perlu) ketika anda sedang sakit. Rehat di rumah dan jaga kebersihan persekitaran.

Pastikan anda mengamalkan etika bersin/batuk yang betul. Gunakan tisu untuk mengelap hingus atau lendiran yang keluar daripada mulut. Buang tisu tersebut selepas digunakan.

Artikel berkaitan:

Jika langkah yang tersenarai menjadi amalan, risiko anda untuk mendapat jangkitan adalah rendah. Usahlah terlalu risau sehinggakan produktiviti harian anda menurun.

[mc4wp_form id=’115319″]

Konklusi

Dapatan kajian menunjukkan COVID boleh hidup di luar badan manusia dalam tempoh 9 hari. Walaupun risiko untuk anda mendapat jangkitan meningkat seusai bersentuhan dengan objek tercemar, namun ia boleh dielakkan dengan amalan basuh tangan secara kerap.

#HelloHealthGroup, #hellodoktor, #HelloHealthCoronavirus

Baca juga:

Virus Korona Boleh Tersebar Dalam Jarak 2 Meter – Betul Ke?

Pakai Topeng Muka Dalam Kapal Terbang TINGKAT Risiko Jangkitan Virus Korona?

5 Cabaran Yang Seluruh Dunia Terpaksa Tempuh Kerana Wabak Virus Korona

Betul Ke Sayur Kangkung Boleh Ubati Wabak Virus Korona Baharu?

Elak COVID-19, Perkuatkan Imun Tubuh Dengan 7 Cara Mudah Ini Saja- No 3 Paling SYOK!


Bagaimana Ingin Merawat Hidung Berdarah Dengan Segera?

Hidung berdarah adalah satu keadaan kesihatan biasa yang dialami dalam kehidupan. Disebabkan ia seolah-olah menakutkan kerana melibatkan darah, ia sering membuat orang keliru dalam mengendalikannya. Jika anda pun termasuk dalam kalangan mereka yang keliru, jangan pergi sehingga selesai membaca aritikel ini.

Apakah yang menyebabkan hidung berdarah?

Hidung berdarah boleh disebabkan oleh trauma dari luar seperti menumbuk ke muka atau trauma dari dalam seperti mengorek hidung.

Sebab-sebab lain hidung berdarah ialah:

Terdedah kepada udara panas dan kering untuk tempoh masa yang panjang.

Jangkitan hidung dan sinus.

Alahan rinitis.

Objek asing tersumbat dalam hidung.

Menghembus melalui hidung dengan kuat.

Kesan negatif penggunaan kokain.

Bagaimana ingin mengendalikan hidung berdarah?

Prosedur untuk mengendalikan hidung berdarah termasuk 4 langkah seperti di bawah.

Langkah 1:
 Duduk tegak dan bersandar ke hadapan.

Apabila duduk tegak, orang boleh mengurangkan tekanan darah di dalam pembuluh darah hidung. Oleh itu, ia membantu menghentikan pendarahan selanjutnya.

Langkah 2:
 Picit hidung.

Gunakan ibu jari dan jari telunjuk untuk menutup lubang hidung. Cubit hidung selama kira-kira 5 hingga 10 minit. Pada ketika ini, gunakan mulut untuk bernafas. Dengan menutup lubang hidung, orang boleh menghalang aliran darah ke titik pendarahan.

Langkah 3:
 Mencegah pendarahan semula.

Beberapa jam selepas hidung berdarah, jangan pegang hidung atau tunduk ke bawah. Cuba kekalkan kepala dalam kedudukan yang lebih tinggi daripada paras jantung.

Langkah 4:
 Mengendalikan pendarahan semula.

Jika pendarahan semula berlaku, cuba hembus nafas melalui hidung untuk menghilangkan semua darah beku. Gunakan semburan yang mengandungi oxymetazoline . Seterusnya, picit hidung dan dapatkan bantuan perubatan.

Bilakah perlu mendapatkan rawatan kecemasan?

Dalam kes-kes berikut, rawatan kecemasan diperlukan:

Pendarahan tidak berhenti selepas 20 minit.

Hidung berdarah disebabkan oleh kemalangan.

Bila perlu hubungi doktor?

Jika anda mengalami hidung berdarah kerap, anda perlu menghubungi doktor. Doktor dalam kes ini boleh mencadangkan vessel cautery. Teknik ini melibatkan penggunaan arus elektrik atau laser untuk membakar salur darah kemudian kain kasa khas digunakan untuk memberikan tekanan kepada saluran darah bagi menghentikan pendarahan.

Jika seseorang itu menggunakan pencair darah dan mengalami hidung berdarah, doktor kemudiannya boleh menukar atau mengubah dos ubat tersebut.

Hidung berdarah kebanyakannya hanyalah sebuah gangguan. Namun, ia kadangkala merupakan kesihatan yang sebenar. Oleh itu, di samping mengawal pendarahan, puncanya harus dikenal pasti.


Kolesterol Tinggi? Puasa Ramadan Mungkin Boleh Membantu

Betulkah puasa menurunkan kolesterol dalam darah?
Masalah kolesterol tinggi sudah menjadi kebimbangan global pada hari ini.

 Dengan gaya hidup moden yang sedentari (tidak aktif), ditambah dengan makanan yang kurang sihat, masalah kolesterol menjadi semakin berleluasa.

Dengan kehadiran teknologi moden, pelbagai ubat-ubatan telah dihasilkan bagi mengatasi masalah kolesterol. Namun, kes kolesterol tinggi masih terus meningkat.

Untuk mengetahui jawapannya, jom teruskan pembacaan anda.

Untuk mendapatkan lebih banyak info tentang Kesihatan Jantung, sila dapatkannya
di sini.

Apa itu kolesterol?

Sebelum mengetahui sama ada benar atau tidak puasa menurunkan kolesterol, ayuh kita fahami secara ringkas apa yang dikatakan kolesterol itu.

Kolesterol ialah sejenis sebatian yang terdapat di hampir seluruh sel di dalam badan. Ia terbahagi kepada banyak jenis, antaranya:

Low density cholesterol (LDL) atau digelar kolesterol “jahat”.

High density cholesterol (HDL) atau kolesterol “baik”.

Trigliserida.

Kolesterol berfungsi sebagai sumber tenaga.

Trigliserida, misalnya, diuraikan menjadi asid lemak dan gliserol. Asid lemak tersebut dijadikan sebagai sumber tenaga.

Ramai orang sudah tidak lagi memfokuskan kepada jumlah keseluruhan kolesterol, kerana bukanlah semuanya buruk tentang kolesterol.

Jadi, mengukur jumlah keseluruhan kolesterol tidak memberikan maklumat yang sebenar tentang risiko kesihatan seseorang.

Apakah kesan kolesterol tinggi?

Ramai yang kerap bercakap tentang puasa menurunkan kolesterol. Apakah sebenarnya kesannya?

1. Strok

Kolesterol berlebihan boleh menyebabkan saluran darah, khususnya arteri, tersumbat.
 Antara tempat yang kerap berlaku adalah di dalam otak.

Hasilnya, sel-sel otak tidak dapat darah dan oksigen yang cukup, seterusnya menyebabkan strok.

2. Kesan pada memori

Kolesterol tinggi dikaitkan dengan gangguan kesihatan mental dan demensia.

Kolesterol yang boleh menyumbang kepada strok dan penyakit jantung turut menjejaskan memori.

Baca juga:

3. Penyakit kardiovaskular

Faktor risiko utama bagi penyakit kardiovaskular adalah kolesterol tinggi.

Penyakit arteri koronari, arterosklerosis dan darah tinggi, semuanya berkait dengan kolesterol tinggi.

Penyakit-penyakit ini
boleh menyebabkan serangan jantung
 yang mungkin mengancam nyawa jika tidak dirawat dengan segera.

4. Kolesterol tinggi sebabkan batu karang

Sama ada di dalam buah pinggang atau hempedu, kedua-duanya boleh disebabkan oleh kolesterol tetapi batu karang kolesterol lebih kerap berlaku di dalam hempedu.

Meskipun penyakit batu karang semakin mudah dirawat dengan teknologi seperti pembedahan laparoskopik
 (pembedahan menggunakan kamera), ia boleh menjadi serius jika tidak dikesan awal terutamanya bagi kes batu karang buah pinggang.

Jadi kembali kepada persoalan utama, adakah puasa menurunkan kolesterol?

Benarkah puasa menurunkan kolesterol tinggi?

Antara kefahaman yang mungkin salah adalah diet rendah kolesterol mampu menurunkan kadar kolesterol
dalam darah
.

Walau bagaimanapun, 80 peratus dari kolesterol dalam darah dihasilkan oleh hati. Jadi, mengurangkan kolesterol dalam diet agak kurang efektif.

Begitu juga dengan fahaman bahawa mengurangkan makanan berlemak mampu mengurangkan kolesterol.

Kajian Framingham Diet Study pada tahun 1960-an membuktikan bahawa tiada kaitan antara lemak dalam diet dan
kolesterol.

Diet yang sangat rendah lemak mungkin dapat menurunkan sedikit
kadar LDL
 tetapi ia juga menurunkan kadar HDL. Jadi, manfaatnya boleh dipertikai.

Kesnya berbeza bagi puasa. Ia sangat efektif dalam menurunkan kadar kolesterol.

Jadi bagaimana
puasa dapat menurunkan kolesterol
?

Kajian membuktikan penurunan yang signifikan pada trigliserida dan LDL apabila seseorang berpuasa.
Kadar HDL
 juga sedikit menurun tapi tidak terlalu signifikan.

Apa beza berpuasa dan mengurangkan lemak dalam diet?

Ketika berpuasa, badan akan menggunakan asid lemak yang diuraikan daripada trigliserida untuk menghasilkan tenaga.

Jadi, simpanan trigliserida akan berkurang. Seterusnya kadar LDL juga akan menurun, sekali gus menyokong bahawa puasa menurunkan kolesterol.

Sebaliknya jika anda mengambil diet rendah lemak, badan akan menggunakan gula dari diet tersebut untuk menghasilkan tenaga, bukannya kolesterol. Hasilnya, kolesterol tidak akan dibakar.

Secara ringkasnya, apa yang akan berlaku apabila anda berpuasa adalah:

Berat badan
 menurun.

Berat badan kekal tanpa lemak.

Ukur lilit pinggang berkurang.

Sedikit perubahan pada HDL.

Pengurangan dramatik pada trigliserida.

Pengurangan dramatik pada LDL.

Sebenarnya, banyak lagi
manfaat kesihatan puasa
.
Jika orang bukan Islam pun mengakui kelebihan puasa, apa lagi alasan kita untuk tidak berpuasa?


Tak Mahu Vaksinkan Anak? Parents Jangan Menyesal Jika Jadi 3 Benda Ini!

Pelan Imunisasi Kebangsaan telah melibatkan pelbagai jenis imunisasi kanak kanak di Malaysia. Antara salah satu kepentingan imunisasi ini adalah untuk membendung penularan wabak penyakit dalam kalangan kanak-kanak.

Namun kini, ada sesetengah golongan ibu bapa yang mementingkan diri dengan menolak suntikan vaksin ke atas anak mereka.

Anda mungkin belum tahu tetapi inilah tiga kesan jangka panjang jika anak anda tidak divaksin.

Sempena Minggu Imunisasi Sedunia yang berlangsung dari 24 hingga 30 April ini, kami bawakan topik mengenai apa yang ibu bapa perlu tahu jika anak tidak divaksin.

Untuk mendapatkan lebih banyak info tentang Keibubapaan, sila dapatkannya
di sini.

Imunisasi kanak kanak di Malaysia telah bermula sejak tahun 50-an

Pelan Imunisasi Kebangsaan bukanlah satu perkara yang baharu kerana ia telah diperkenalkan oleh Kerajaan Malaysia sejak tahun 1950.

Antara jenis vaksin yang telah diberikan sepanjang program imunisasi ini ialah
vaksin BCG (tuberkulosis)
, Hepatitis B, DTap (difteria, tetanus & pertussis),
MMR (campak, rubella, beguk)
 dan
Polio (IPV)
.

Kesemua jenis imunisasi kanak kanak di Malaysia ini telah berjaya mengekang jangkitan wabak secara besar-besaran dan menyelamatkan jutaan nyawa rakyat di negara ini setiap tahun.

Malah, disebabkan pelaksanaan Pelan Imunisasi Kebangsaan ini, Malaysia telah diisytiharkan sebagai negara bebas polio oleh Pertubuhan Kesihatan Sedunia (WHO) pada tahun 2010.

Namun sejak kebelakangan ini, wujud trend di mana ada golongan ibu bapa yang enggan membenarkan anak-anak mereka mendapatkan suntikan vaksin yang diberikan secara percuma oleh kerajaan.

Keengganan ini kebanyakannya disebabkan termakan hasutan dan dakyah tidak berasas golongan anti vaksin di negara ini.

Ini kesan kalau anak tidak mendapat vaksin di Malaysia

Kesan anak yang tidak mendapat vaksin di Malaysia ini tidak boleh dilihat dalam jangka masa pendek.

Ini kerana kewujudan sesuatu penyakit atau wabak itu bukanlah berlaku secara serta-merta atau sepanjang masa.

Kesan terhadap kanak-kanak yang tidak mendapat suntikan vaksin ini boleh dilihat dalam tempoh jangka masa panjang.

Antara kesan jangka panjang yang boleh dialami oleh kanak-kanak yang tidak divaksin ialah:

#1. Mudah terkena penyakit

Fungsi dan kepentingan imunisasi kanak kanak adalah untuk merangsang tubuh badan kita bagi menghasilkan antibodi melawan jangkitan penyakit tertentu.

Vaksin bukanlah sejenis ubat, tetapi ia adalah satu kaedah pencegahan yang akan mengurangkan simptom atau kesan jangkitan penyakit sekiranya ia berlaku kelak.

Sekiranya anak anda tidak di
vaksin
, mereka akan mudah dijangkiti penyakit jika jangkitan tersebut berlaku kepada mereka.

Dengan kata yang lebih mudah,
tanpa vaksin,
 anak anda akan lebih mudah dijangkiti dan mengalami kesan jangkitan yang lebih teruk.

Kadangkala, kesan jangkitan penyakit ini bukan hanya boleh berlaku selama berminggu-minggu, malah boleh menyebabkan komplikasi teruk sekali gus mengakibatkan kematian.

#2. Menyebarkan penyakit kepada orang lain

Jangkitan sesuatu wabak penyakit itu boleh dielakkan sekiranya majoriti penduduk di sesebuah kawasan itu mengambil suntikan vaksin.

Apabila jumlah pengambilan vaksin ini tinggi, maka ia boleh membantu mengurangkan jangkitan dalam kalangan mereka yang berisiko mendapat jangkitan.

Inilah yang disebut sebagai
imuniti berkelompok
atau herd immunity
.

Namun, sekiranya lebih ramai individu tidak mengambil suntikan vaksin sebagai langkah pencegahan, maka lebih ramai yang akan mendapat jangkitan dan tidak mustahil wabak akan kembali menapak dalam masyarakat.

Kanak-kanak yang tidak divaksin berisiko untuk menyebarkan penyakit kepada orang lain sekiranya wujud trend golongan kanak-kanak yang tidak mendapat imunisasi.

Kanak-kanak pula adalah antara golongan yang memiliki sistem pertahanan tubuh yang lemah.

Oleh itu, mereka bukan sahaja boleh menyebarkannya kepada orang lain tetapi juga merisikokan diri mereka sendiri kepada maut.

#3. Anak anda berisiko untuk dipulau atau diasingkan daripada kanak-kanak lain

Salah satu kesan jangka panjang kanak-kanak yang tidak mendapat imunisasi kanak kanak di Malaysia ialah, mereka berisiko untuk dipulaukan.

Terdapat kemungkinan bahawa
budak yang tidak divaksin
 akan dihalang daripada hadir ke sekolah atau pusat jagaan kanak-kanak.

Tindakan seperti ini dilakukan bagi melindungi kanak-kanak lain daripada mendapat jangkitan yang berpunca daripada anak anda.

Sekiranya situasi seperti ini berlaku, anak anda akan ketinggalan dari sudut pembelajaran formal mereka.

Selain itu, anda juga mungkin perlu menjaga anak anda sendiri memandangkan anak anda tidak divaksin dan tiada pihak yang mahu merisikokan diri mereka menjaga anak anda.

Anak anda juga mungkin akan berasa dipulaukan apabila dia kehilangan rakan sekolahnya dan tidak dibenarkan hadir ke sekolah.

Situasi seperti ini mungkin kelihatan agak kejam, namun ia adalah gambaran realiti yang boleh berlaku.

Kepentingan imunisasi kanak kanak

Secara umumnya, salah satu kepentingan imunisasi yang paling utama adalah untuk melindungi anak anda sendiri daripada jangkitan.

Perlu difahami bahawa kanak-kanak adalah golongan yang mempunyai sistem imun yang lemah.

Tanpa suntikan vaksin sebagai langkah pencegahan, maka anak anda sangat mudah terdedah kepada jangkitan dan boleh mengakibatkan kesan yang sangat serius sekiranya dijangkiti.

Selain itu, antara kepentingan imunisasi kanak kanak adalah untuk mengawal jangkitan daripada merebak.

Jangan disebabkan tindakan kita menyekat anak-anak daripada mendapat vaksin, maka anak kita pula yang akan dipersalahkan kerana menjadi punca penyebaran penyakit.

Jangan menjadi ibu bapa yang kejam dengan menafikan hak anak-anak untuk mendapat perlindungan daripada suntikan vaksin.

Kepentingan vaksinasi
 ini bukan hanya untuk anak anda, tetapi juga demi kesejahteraan semua pihak.


Persiapan Kesihatan untuk Bakal Bapa

Persiapan Kesihatan untuk Bakal Bapa

Apabila bercakap tentang kehamilan, kebanyakan orang hanya memfokuskan kepada bakal ibu sahaja. Umum mengetahui tip kesihatan yang penting untuk bakal ibu seperti berhenti merokok dan minum arak, mengambil suplemen dan vaksin, rehat secukupnya dan lain-lain. Tetapi banyak orang tidak mengambil berat kepada kesihatan bakal bapa yang sebenarnya turut mempengaruhi kondisi kesihatan bayi.

Sebenarnya, ramai lelaki tidak mengetahui tentang kualiti sperma yang sama penting dengan telur wanita. Kajian menunjukkan sperma daripada lelaki yang mengalami obesiti atau diabetes akan meningkatkan risiko obesiti kepada bayi. Oleh itu, anda perlu ubah gaya hidup anda agar anak anda malah anda sendiri berada dalam kondisi yang baik dan sihat.

Hadkan atau hentikan pengambilan alkohol

Kajian menunjukkan bahawa pengambilan alkohol akan menyebabkan penghasilan sperma yang tidak normal. Anda masih boleh mengambil alkohol untuk sehari atau dua, tetapi tidak lebih daripada itu.

Pastikan fizikal anda aktif

Kerap bersenam dapat meningkatkan tahap kesuburan lelaki. Anda boleh mula dengan 30 minit kardio untuk 3 kali seminggu. Berjoging, berbasikal atau berenang juga dapat membantu fizikal anda kekal aktif.

Kawal berat badan anda

Kegemukan berkait rapat dengan bilangan sperma yang sedikit dan kualitinya yang lemah selain risiko anak menghidapi obesiti tinggi. Anda dinasihatkan untuk menurunkan berat badan demi kesihatan anak anda malah anda sendiri dengan mengamalkan pengambilan diet yang rendah karbohidrat dan tinggi protein selain bersenam secukupnya.

Mengambil suplemen

Bukan sahaja bakal ibu malahan bakal bapa juga memerlukan vitamin yang secukupnya. Vitamin penting untuk meningkatkan kualiti sperma sekaligus meningkatkan tahap kesihatan bayi anda.

Proses kehamilan bukan sahaja bergantung kepada ibu malah kesihatan bapa juga perlu dititikberatkan. Menjadi ibubapa bukan suatu perkara yang mudah untuk bakal ibu dan bakal bapa jika anda mengabaikan kesihatan anda, pasangan dan bakal anak anda.

Hello Health Group
 tidak menyediakan nasihat perubatan, diagnosis, atau rawatan.


Pandemik COVID-19 Jadi Punca Coronasomnia! Ini Maksudnya & Cara Atasi

Pandemik COVID-19 telah mendedahkan kepada kita beberapa perkara dan frasa baharu. Antara istilah yang mungkin belum anda dengari ialah coronasomnia atau masalah susah tidur akibat COVID-19.

Ini maksud coronasomnia dan juga cara untuk mengatasinya.

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Ini dia maksud coronasomnia

Seperti yang kita ketahui, insomnia merupakan antara masalah gangguan tidur yang biasa berlaku.

Namun, sejak pandemik COVID-19 melanda dunia selama hampir dua tahun,
kekerapan insomnia ini menjadi semakin meningkat.

Pakar pengkaji tidur menyebut keadaan ini sebagai koronasomnia yang merupakan gabungan perkataan antara COVID-19 dan juga insomnia.

Pakar perubatan ada menyebut bahawa
keadaan koronasomnia ini mungkin disebabkan atau menjadi semakin buruk bersama-sama dengan pandemik COVID-19.

Ia berbeza dengan insomnia biasa kerana maksud coronasomnia ini amat berkait rapat dengan pandemik yang melanda dunia sekarang ini.

Baca juga:

Vaksin COVID-19 Bukan Untuk Kanak-kanak? Ini Sebab Bawah Umur 18 Tahun Tak Disuntik

19 Perkara WAJIB Tahu Sebelum, Semasa & Selepas Dapat Vaksin COVID-19

Simptom masalah susah tidur coronasomnia

Bagi mereka yang mengalami masalah susah tidur akibat koronasomnia, anda mungkin akan sukar untuk tidur pada waktu malam.

Selain itu, anda juga mungkin akan lebih kerap terjaga pada waktu malam
 dan terbangun
pada awal pagi serta tidak boleh untuk melelapkan mata semula.

Selain daripada simptom-simptom seperti ini, tahap stres anda juga mungkin akan semakin meningkat.

 Apabila ada gangguan tidur pada waktu malam, ia pastinya akan menjejaskan keadaan anda pada keesokan harinya.

Anda mungkin lebih mudah untuk berasa mengantuk pada waktu pagi, sukar memberikan fokus dan mengganggu emosi anda.

Sesiapa sahaja berpotensi untuk mendapat koronasomnia ini.

Namun, terdapat beberapa golongan tertentu yang lebih berisiko untuk mengalami keadaan ini.

Antaranya ialah
 pesakit COVID-19, pekerja di sektor kesihatan dan mereka yang berhadapan dengan masalah COVID-19 setiap hari.

Punca penyebab masalah gangguan tidur koronasomnia

Terdapat banyak perkara berkaitan pandemik COVID-19 yang boleh menyebabkan seseorang itu mengalami koronasomnia.

Berikut adalah antara beberapa punca yang boleh berlaku:

#1. Jangkitan COVID-19

Gejala atau simptom jangkitan COVID-19
boleh membuatkan seseorang itu ada masalah susah tidur nyenyak selain berasa gelisah pada waktu malam ketika hendak cuba melelapkan mata.

Hal ini boleh berlaku sama ada disebabkan oleh jangkitan virus itu sendiri atau keadaan stres yang dialami kerana perlu menjalani tempoh kuarantin yang agak panjang.

Ini boleh menjejaskan kesihatan mental seseorang yang sekali gus menyebabkan masalah insomnia menjadi lebih buruk.

#2. Peningkatan kadar stres yang dialami

Stres boleh berlaku pada bila-bila masa mengikut keadaan.

Namun, tahap stres akan menjadi semakin meningkat pada pertengahan kemuncak pandemik COVID-19.

Apabila kita sering memikirkan masalah pandemik yang belum tahu bilakah pengakhirannya, maka tahap stres juga akan bertambah.

Pandemik COVID-19 juga menyebabkan ramai individu kehilangan pekerjaan dan kehilangan ahli keluarga akibat dijangkiti virus. Keadaan ini semestinya akan membuatkan seseorang itu menjadi semakin stres.

Stres yang diakibatkan oleh pandemik akan membuatkan paras hormon kortisol tetap menjadi tinggi setiap masa.

Oleh itu, tidak mustahil jika anda boleh mengalami koronasomnia.

#3. Pandemik menyebabkan perubahan rutin harian manusia

Disebabkan kewujudan pandemik COVID-19, rutin atau tabiat kebiasaan kita pastinya akan mengalami perubahan.

Jika sebelum ini kita boleh bersosial sehingga malam hari, namun kini kesemuanya dibataskan.

Kita hanya boleh berada di luar rumah sebelum jam 12 malam dan perlu menjaga jarak sepanjang masa.

Perubahan seperti ini pastinya memberikan kesan negatif terhadap kehidupan sosial kita sebagai manusia.

Perubahan rutin seperti ini boleh mempengaruhi irama sirkadian iaitu kitaran tidur manusia.

Disebabkan perubahan rutin kehidupan kita, ia menjadikan irama sirkadian tidak tetap.

Bukan itu sahaja, fungsi biologi tubuh juga akan turut berubah.

Jika ia berubah ke arah yang lebih buruk, ia sememangnya boleh memicu keadaan insomnia menjadi lebih teruk.

Ini cara untuk mengatasi masalah susah tidur

Berikut ialah beberapa kaedah yang boleh anda ikuti bagi mengatasi masalah susah tidur, koronasomnia:

Amalkan
sleep hygiene
.
Sleep hygiene
 bermaksud amalan atau rutin lebih sihat yang boleh meningkatkan kualiti tidur anda. Ia termasuklah tidur malam lebih awal dan bangun pagi pada awal waktu termasuklah pada hujung minggu. Selain itu, anda juga boleh tidur pada siang hari pada tempoh yang singkat sahaja. Elakkan pengambilan minuman beralkohol dan berkafein sebelum tidur.

Kawal stres.
 Jangan membiarkan stres yang dialami menguasai diri anda. Antara yang boleh anda lakukan adalah dengan kerap bersukan dan bersenam, lakukan perkara yang anda gemari dan cuba elakkan membaca berita buruk mengenai COVID-19.

Buat rutin seperti sebelum pandemik.
 Pandemik bukan penghalang untuk anda terus menjalani kehidupan seperti biasa. Anda masih perlu bangun pagi pada waktu yang sama walaupun anda hanya bekerja dari rumah. Anda juga masih boleh untuk bersenam, tetapi perlu mematuhi SOP semasa yang telah ditetapkan oleh kerajaan.

Kesimpulan

Kini anda telah mengetahui apakah maksud coronasomnia yang sebenar.

Oleh itu, bagi mengelakkan ia berlaku, ikuti tip-tip yang telah kami kongsikan di atas ini agar anda tidak mengalami masalah susah tidur lagi.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Ini 3 Perkara Untuk Hangatkan Asmara Anda Malam Ini

Selepas tempoh yang lama bersama, keinginan seks dalam pasangan boleh berkurang. Ini adalah perkara normal dalam kalangan pasangan yang telah lama bersama. Walau bagaimanapun, masih terdapat beberapa tip hubungan kelamin untuk menghangatkan hubungan seksual anda.

Untuk mendapatkan lebih banyak info tentang Kesihatan Seksual, sila dapatkannya
di sini.

Tip hubungan kelamin hangatkan suasana malam

#1. Katil dan tempat-tempat lain dalam rumah

Kebanyakan wanita menikmati
hubungan seks di tempat tidur
 mereka kerana keselesaan dan rasa nyaman. Dalam erti kata lain, tidak semua orang suka melakukan hubungan kelamin di tempat seperti dapur, ruang tamu, bilik mandi dan sebagainya.

Pun begitu, melakukan hubungan kelamin di bilik tidur anda tidak bermakna akan menjadi sesi yang membosankan. Anda boleh sentiasa menghangatkan suasana dengan pemilihan
 pakaian seksi.

Walau bagaimanapun, jika anda seorang wanita atau lelaki yang sukakan cabaran, atau anda hanya ingin mencuba sesuatu yang baru, jangan merasa malu untuk cuba melakukan hubungan kelamin di tempat lain dan bukannya tempat tidur.

Hubungan kelamin
 di tangga atau di lantai dapur akan segera menghangatkan rutin hubungan kelamin anda kerana ia berlaku di tempat-tempat yang sangat spontan.

#2. Tip hubungan kelamin – Mengenai badan anda

Selepas mempunyai anak, sesetengah wanita merasa ragu-ragu untuk melakukan hubungan kelamin, kerana mereka berfikir bahawa badan mereka tidak cukup langsing, tidak seksi, menarik atau cukup ketat.

Idea-idea yang menghantui mereka, membuat mereka berasa terlalu tidak selesa tentang diri mereka sendiri, dan akhirnya, menghalang mereka daripada menikmati hubungan. Jadi apa yang boleh dilakukan?

Tanggalkan pakaian anda, berdiri di depan cermin, dan lihatlah dengan baik. Adakah terdapat bahagian yang membuat anda berasa malu atau tertekan? Jika ada, daripada membenci tubuh anda, mengapa tidak berfikir bahawa bahagian badan yang tidak disukai tersebut mungkin adalah bahagian badan yang paling disukai pasangan anda tentang dirimu. Pemikiran seperti itu boleh meningkatkan mood dan membantu bersedia melakukan hubungan kealmin.

Jika anda tetap tidak merasa senang dengan diri sendiri, mengapa tidak cuba untuk menjadi lebih sihat? Pergi ke gim, ambil bahagian dalam aktiviti fizikal, lakukan yoga, atau ambil bahagian dalam apa sahaja yang boleh meningkatkan kesihatan anda, serta imej badan. Percaya atau tidak, walaupun anda tidak turun atau kehilangan sebarang berat badan, anda tetap berasa lebih baik  tentang dirimu. Jadi cubalah!

#3. Lakon Peranan

Mencari sesuatu yang baru untuk menghangatkan hubungan anda?

Tak usah pening lagi, kerana lakon peranan dengan cara meniru sesuatu karakter adalah salah satu cara termudah untuk
merangsang hubungan kelamin yang mengujakan.

Dalam beberapa percubaan pertama, perkara ini mungkin sedikit aneh dan janggal, tetapi itu tidak mengapa. Perkara ini mungkin tidak datang secara semulajadi, kerana memerlukan masa dan latihan untuk membiasakan diri dengan lakonan.

Jika anda risau terlalu banyak untuk dilakukan, mulakanlah dengan mudah, dengan membeli pakaian seksi atau kostum yang ingin anda lakonkan.

Di samping itu, jika anda tidak menyedarinya lagi (tetapi kami yakin anda tahu!), lelaki adalah makhluk visual. Mereka lebih cenderung untuk terangsang dengan rangsangan visual berbanding rangsangan mental.

Lakon peranan akan memberikan suntikan baru kepada hubungan anda kerana ia mengandungi kedua-duanya.

Seks adalah penting dalam hidup pasangan yang berkahwin. Oleh itu, pastikan anda selalu menghangatkannya supaya sebarang masalah kelamin tidak menjejaskan anda di tempat kerja atau dalam sebarang aktiviti yang dilakukan.


10 Tip Mudah Elak Kaki Berbau

Memalukan dan menjengkelkan apabila kaki anda berbau? Jangan risau lagi, artikel ini akan menunjukkan 10 tip untuk anda mengatasi kaki berbau.

Serbuk penaik (baking soda)

Serbuk penaik ini telah diketahu sangat berkesan bagi menghilangkan bau kaki. Ia meneutralkan tahap pH kaki dan mengurangkan bakteria.

Campurkan satu sudu serbuk penaik untuk setiap kuart (1/4) air suam. Rendam kaki kira-kira 15 hinggn 20 minit setiap hari. Ulangainya secara konsisten selama seminggu dan anda akan merasai perbezaannya.

Minyak lavender

Lavender bukan sahaja menghasilkan bau yang baik, tetapi ia juga boleh membunuh bakteria. Di samping itu, lavender juga mengandungi bahan antikulat yang dapat menghilangkan bau kaki.

Letakkan beberapa titis pati lavender dalam air suam. Rendam kaki anda selama 15 hingga 20 minit. Ulangi dua kali sehari, dan beberapa hari kemudian bau kaki anda mula berkurang.

Alum

Alum (tawas) adalah aluminium atau sulfat logam trivalen yang lain, contoh aluminium kalium sulfat, digunakan sebagai astringen.

Serbuk alum sangat kaya dengan bahan astringen dan antiseptik. Oleh itu, menggunakan alum juga merupakan cara untuk mengalahkan bau kaki.

Letakkan satu sudu tepung alum dalam satu cawan air suam. Basuh kaki anda dengan sempurna dengan sebatian ini selama 15 hingga 20 minit, kemudian keringkannya. Anda juga boleh taburkan serbuk alum pada kaki anda jika anda mahu kesannya lebih awal. Ulang setiap hari.

Garam Epsom

Selain merawat bau, garam Epsom juga sangat baik untuk orang yang sakit kaki

Letakkan 2 sudu teh garam Epsom ke dalam air suam. Rendam kaki anda selama 10 hingga 15 minit. Ulang sekali setiap hari.

Teh hitam

R
ebus dua beg teh hitam dengan kira-kira tiga cawan air panas. Kemudian masukkan sebotol air untuk menyejukkannya. Rendam kaki anda selama 15 hingga 20 minit. Ulang setiap hari.

Cuka

Sediakan secawan cuka dan campurkan dengan 6 hingga 8 caean air. Rendamkan kai anda selama 10 hingga 15 minit. Kemudian basuh denan air. Ulang setiap hari.

Boraks (borax)

Campurkan satu cawan boraks dan jumlah cuka yang sama dengan dua cawan air. Semburkannya atau spray ke bahagian dalam kasut atau anda boleh taburkan beberapa serbuk boraks dalam kasut anda sebelum meletakkannya.

Gula

Gula boleh digunakan untuk menghilangkan sel-sel mati di kaki dan juga menghilangkan bau.

Campurkan gula, air dan alkohol isopropil di atas 91% bersama. Gosokkan campuran di atas kaki selama 5 hingga 10 minit untuk pengelupasan kulit mati. Ulangi tiga kali seminggu.

Sage

Sage boleh dimasukkan ke dalam kasut dan stokin untuk mengurangkan bau. Selain itu, merendam kaki anda dengan teh sage juga boleh menghilagkan bau.

Halia

Ekstrak puree halia sangat baik. Campurkan ekstrak dengan secawan air suam dan urut kaki anda selama 10 hingga 15 minit. Ulang setiap hari.

Sebelum merujuk doktor, cuba lakukan rawatan di rumah yang mudah dilakukan. Anda mungkin terkejut dengan keberkesannya!


Gangguan Sakit Jiwa Ini Adalah Antara Yang PALING SUKAR Dikesan & Dirawat, Cuba Periksa!

Anda mungkin pernah mendengar beberapa gangguan personaliti
 seperti OCPD dan OCD
, tetapi pernahkah anda mendengar mengenai gangguan personaliti sempadan.

Dalam bahasa Inggeris, ia disebut sebagai
borderline personality disorder
 atau ringkasnya gangguan BPD. Ini yang anda perlu ketahui mengenai BPD.

Ini maksud gangguan personaliti BPD

Gangguan personaliti sempadan atau BPD adalah gangguan kesihatan mental yang mempengaruhi cara anda berfikir serta merasa tentang diri sendiri dan orang lain, sehingga boleh menjejaskan kehidupan anda.

Ini merangkumi masalah imej diri,
kesukaran menguruskan emosi dan tingkah laku
, dan corak hubungan yang tidak stabil.

Apabila anda mempunyai gangguan BPD ini, anda berasa takut untuk ditinggalkan
selain mengalami ketidakstabilan pada emosi anda.

Anda juga mungkin akan menghadapi kesukaran untuk bersendirian.

Gangguan personaliti ini biasanya bermula pada awal dewasa. Keadaannya menjadi lebih teruk pada awal zaman dewasa dan secara beransur-ansur bertambah baik seiring pertambahan usia.

Sekiranya anda mempunyai gangguan BPD ini, jangan sesekali berasa putus asa.

Ramai individu yang mempunyai gangguan ini bertambah baik dari semasa ke semasa melalui rawatan yang diterima selain dapat menjalani kehidupan yang lebih memuaskan.

Ini adalah simptom-simptom gangguan personaliti BPD

Gangguan BPD menjejaskan apa yang anda rasa mengenai diri anda, bagaimana kehidupan anda dengan orang lain dan bagaimana tingkah laku anda.

Antara tanda atau simptom yang menandakan kemungkinan anda mempunyai gangguan BPD:

Ketakutan yang kuat untuk ditinggalkan, bahkan melakukan tindakan yang melampau untuk mengelakkan pemisahan atau penolakan yang nyata atau yang sering dibayangkan

Corak hubungan erat yang tidak stabil

Perubahan yang cepat dalam identiti diri dan imej diri
 yang merangkumi perubahan matlamat dan nilai, selain melihat diri anda sebagai seorang yang buruk atau seolah-olah anda tidak wujud sama sekali

Tempoh paranoia yang berkaitan dengan tekanan dan kehilangan hubungan dengan kenyataan, yang berlaku dalam tempoh beberapa minit hingga beberapa jam

Tingkah laku impulsif dan berisiko, seperti perjudian
, memandu secara semberono,
seks yang tidak selamat
, makan berlebihan atau penyalahgunaan dadah, atau mensabotaj kejayaan dengan tiba-tiba berhenti daripada pekerjaan yang baik atau mengakhiri hubungan yang positif

Ancaman atau tingkah laku bunuh diri atau kecederaan diri
, sebagai satu tindak balas kepada ketakutan terhadap perpisahan atau penolakan

Perubahan mood yang berlaku dalam tempoh beberapa jam hingga beberapa hari, yang boleh merangkumi kebahagiaan, ketidakstabilan, rasa malu atau kegelisahan

Perasaan kekosongan yang berterusan

Kemarahan yang berlaku tanpa sebab
, seperti sering marah-marah, bersifat sarkastik atau bergaduh

Punca-punca gangguan personaliti BPD

Sebab-sebab bagi gangguan BPD ini masih tidak difahami sepenuhnya.

 Namun, para saintis bersetuju bahawa ia adalah hasil gabungan beberapa faktor termasuklah:

Genetik.
 Walaupun tidak ada gen atau profil gen tertentu yang terbukti secara langsung boleh menyebabkan gangguan BPD, kajian menunjukkan bahawa individu yang mempunyai ahli keluarga penghidap BPD mungkin berisiko lebih tinggi untuk mengembangkan gangguan tersebut

Faktor persekitaran.
 Individu yang mengalami peristiwa kehidupan traumatik seperti penderaan fizikal atau seksual semasa kecil, atau pengabaian dan pemisahan daripada ibu bapa, mempunyai risiko yang lebih tinggi untuk mendapat BPD

Fungsi otak.
 Sistem pengawalan emosi mungkin berbeza pada mereka yang mempunyai BPD, menunjukkan bahawa terdapat kemungkinan faktor neurologi yang menyebabkan simptom tertentu. Bahagian otak yang mengawal emosi dan membuat keputusan / pertimbangan mungkin tidak saling berkomunikasi secara optimum

Adakah terdapat rawatan khusus bagi merawat gangguan BPD?

Terdapat beberapa kaedah rawatan yang boleh digunakan bagi merawat gangguan ini. Ini termasuklah kaedah psikoterapi, ubat-ubatan dan juga kumpulan sokongan.

Psikoterapi.
 Untuk rawatan pertama bagi gangguan ini,
ia biasa melibatkan terapi tingkah laku kognitif (CBT)
, terapi tingkah laku dialektik (DBT) dan psikoterapi psikodinamik. Bagi perubahan jangka panjang untuk mereka yang mempunyai BPD, mereka akan mempelajari cara-cara untuk mengatasi ketidakaturan emosi dalam keadaan terapeutik

Ubat-ubatan.
 Tidak terdapat ubat-ubatan khusus yang digunakan bagi merawat simptom-simptom utama BPD. Namun, terdapat beberapa jenis ubat-ubatan yang boleh merawat sesetengah jenis simptom. Ini termasuklah ubat penstabil emosi dan antidepresan

Kemasukan ke hospital untuk jangka masa pendek.
 Kaedah ini mungkin diperlukan ketika mana seseorang itu mengalami tekanan yang melampau atau tanda-tanda tingkah laku yang boleh menyebabkan tindakan membunuh diri

Boleh sebabkan gangguan lain

Tidak dinafikan, gangguan ini merupakan antara jenis gangguan mental yang paling sukar untuk dikesan dan juga dirawat.

Selain itu, penghidap BPD juga akan turut mengalami beberapa keadaan atau gangguan mental yang lain seperti gangguan keresahan, gangguan tekanan pasca trauma (PTSD), gangguan bipolar, kemurungan, dan gangguan pemakanan.


Boleh Guna Ais Untuk Legakan Buasir Di Rumah, Ikut Cara Buat Pek Ais Mudah Ini!

Pernah guna ais batu kecutkan buasir yang anda sedang alami? Ya, anda sebenarnya boleh kecutkan buasir dengan ais atau air batu di rumah. Caranya amat mudah dan anda boleh lakukannya sendiri sebagai langkah awal melegakan kesakitan buasir.

 Baca penerangan lanjut yang kami sediakan di bawah ini.

Untuk mendapatkan lebih banyak info berkenaan Sistem Penghadaman, anda boleh klik
di sini.

Ambil tahu berkenaan buasir luaran dahulu

Buasir
 adalah urat darah meradang yang menyebabkan munculnya ketulan di sekitar dubur anda, dan ia boleh menjadi agak menyakitkan.

Buasir terdiri daripada buasir jenis dalaman atau luaran.

Malah ada juga individu yang mungkin mengalami kedua-duanya dalam satu-satu masa.

 Buasir dalaman berlaku di kawasan dalam dubur dan rektum anda.

Manakala
buasir luaran
 pula terjadi di bawah kulit di sekeliling bahagian luar lubang dubur anda.

Teknik krioterapi: Kecutkan buasir dengan ais

Tahukah anda bahawa ais batu kecutkan buasir dengan agak berkesan. Kaedah ini dinamakan sebagai krioterapi.

Krioterapi adalah satu prosedur yang dilakukan untuk
membekukan buasir
.

Ia membantu mengurangkan kegatalan rektum serta rasa terbakar dengan mengebaskan sel-sel dubur yang dipenuhi dengan saraf & bersifat vaskular.

Penggunaan pek ais boleh menghentikan pendarahan buasir dan mengecutkan urat & tisu yang bengkak buat sementara waktu.

 Mengurangkan pembengkakan buasir luaran dengan menggunakan ais secara pantas biasanya melegakan
kesakitan buasir
 dalam masa hanya beberapa minit.

Bagaimana cara membuat pek ais?

Sebelum anda mula kecutkan buasir dengan ais, anda kena tahu teknik yang betul untuk menyediakan pek ais.

Jika anda mempunyai ais di rumah, anda boleh membuat pek ais sendiri. Sediakan sehelai kain kapas yang bersih dan letakkan beberapa ketul ais di atas kain tersebut.

Kemudian bungkus ketulan ais dan ikat pada hujung kain. Jadikan ia seperti satu bungkusan.

Setelah itu, terus tuamkan balutan ais tersebut di sekitar
ketulan buasir
 pada lubang punggung anda.

Lakukannya selama beberapa minit dan jangan dituam terlalu lama.

Selain itu, elakkan meletak ais secara terus pada
biji buasir
 tanpa sebarang bungkusan atau alas.

Anda juga boleh menggunakan pek atau gel ais yang ada di rumah anda untuk melegakan kesakitan akibat buasir.

Adakah kecutkan buasir dengan ais benar-benar berkesan?

Ya, buasir yang baru sahaja membengkak lebih baik dirawat dengan menggunakan
pek ais
.

Terapi sejuk membantu melegakan buasir baharu kerana ia melambatkan aliran darah ke kawasan tersebut, sekali gus mengurangkan jumlah bengkak yang boleh berlaku.

Selain itu, kesejukan daripada ais akan menyebabkan
kawasan buasir
 menjadi kebas sekiranya terasa sakit, rasa terbakar atau gatal-gatal.

Ia jelas boleh memberikan kelegaan dengan segera. Ia mungkin hanya mengambil masa beberapa minit untuk kelegaan.

Anda perlu terus menuam dengan pek ais beberapa kali sehari sehinggalah bengkak yang dialami semakin surut dan kurang menyakitkan.

Berapa lama buasir akan kecut?

Kecutkan buasir dengan ais akan mengambil sedikit masa untuk benar-benar melegakannya.

Pek ais akan mengecutkan buasir kira-kira satu hingga tiga hari selepas memulakan rawatan bagi menyurutkan bengkak tersebut.

Ia juga bergantung kepada tahap keterukan
buasir luaran
 anda.

Walau bagaimanapun, bagi jenis
buasir luaran
 yang ringan, ia mungkin hanya mengambil masa beberapa minit sahaja.

Berapa kerap perlu kecutkan buasir dengan ais?

Anda boleh terus menggunakan semula pek ais asalkan ia selesa untuk anda.

Ia adalah pelega kesakitan yang mudah dan berkesan dan tidak akan menyebabkan masalah selagi mana anda tidak meletakkan ais secara terus pada
biji buasir
.

Jika anda merasakan bahawa bengkak sudah semakin surut dengan terapi sejuk, teruskan dengan terapi haba melalui penggunaan mandian sitz suam.

I
ni akan membantu untuk
menyembuhkan buasir
 dan menggalakkan pengaliran darah yang sihat.

Kesimpulan

Penggunaan pek ais merupakan antara kaedah paling mudah, pantas dan berkesan bagi melegakan kesakitan akibat buasir.

Ia juga mudah didapati kerana hampir setiap rumah mempunyai ais batu dalam peti sejuk.

Bagi mendapatkan kelegaan pantas ketika sakit buasir, gunakan sahaja bungkusan atau pek ais yang boleh dibuat sendiri di rumah.

Selamat mencuba ya!


Hidung Berdarah Ketika Hamil? 4 Faktor Ini Boleh Jadi Puncanya, Cek Sekarang!

Pendarahan hidung adalah perkara biasa bagi wanita mengandung. Punca hidung berdarah ketika hamil biasanya disebabkan oleh
perubahan hormon.

Walaupun nampak menakutkan, tetapi ia bukanlah sesuatu yang perlu dibimbangkan selagi si ibu tidak kehilangan banyak darah. Bahkan keadaan ini boleh dirawat di rumah.

Semasa pendarahan, darah boleh mengalir keluar daripada satu atau kedua-dua lubang hidung. Ia boleh menjadi pendarahan berat atau ringan dan bertahan beberapa saat hingga lebih daripada 10 minit.

Jangan terkejut, kerana pendarahan hidung juga boleh berlaku semasa
sedang tidur
. Anda mungkin berasa cecair mengalir pada bahagian belakang tekak sebelum darah keluar daripada hidung jika berbaring.

Untuk mendapatkan lebih banyak info tentang Kehamilan, sila dapatkannya
di sini.

Kenapa hidung berdarah ketika hamil?

Mengapa
wanita mengandung
 lebih mudah mengalami pendarahan hidung? Ini kerana saluran darah pada hidung berkembang akibat tekanan aliran darah baharu yang bergerak ke seluruh badan.

Umumnya, bekalan darah meningkat sebanyak 50% semasa hamil. Manakala salur darah pada bahagian hidung pula sangat halus dan mudah pecah.

Bayangkan belon lateks diisi dengan air. Sehingga satu tempoh, belon tersebut tidak boleh berkembang lagi dan akhirnya akan pecah.

Itulah yang berlaku pada sa
luran dara
h pada hidung semasa berbadan dua. Perubahan hormon semasa kehamilan boleh mengakibatkan
hidung tersumbat
 dan menyumbang kepada pendarahan hidung.

Istilah perubahan untuk pendarahan hidung dipanggil sebagai epistaksis. Ia boleh dirawat dan jarang menyebabkan
komplikasi kehamilan.

Punca hidung berdarah ketika hamil

Perubahan dalam badan boleh menjadi faktor penyumbang kepada pendarahan hidung, seperti:

Peningkatan jumlah darah

Semasa mengandung
, jumlah darah dalam badan meningkat secara mendadak. Peningkatan jumlah darah ini menyebabkan saluran darah halus dalam lapisan hidung lebih mudah pecah disebabkan tekanan.

Perubahan hormon

Perubahan hormon boleh menyebabkan pelbagai simptom berlaku. Hidung anda mungkin lebih cenderung tersumbat.

Hormon sama yang menebalkan lapisan rahim boleh memberikan kesan kepada membran mukus pada hidung, sekali gus menjadi faktor
hidung kerap berdarah ketika hamil.

Dehidrasi, antara punca hidung berdarah ketika hamil

Kehamilan juga boleh menyebabkan anda terdedah kepada
dehidrasi
 kerana tubuh memerlukan lebih banyak air.

Jika dehidrasi berlaku, membran mukus dalam hidung menjadi kering dan pecah, sekali gus berlakulah pendarahan.

Alahan atau selesema

Salur darah hidung menjadi mudah teriritasi dan meradang jika anda
mengalami alahan
bermusim
 atau selesema, kesannya ia lebih senang untuk pecah.

Keadaan yang dipanggil rh
initis keha
milan (bengkak membran mukus dalam hidung) menyebabkan hidung tersumbat, terutamanya pada
trimester pertama
. Ia juga boleh mengakibatkan pendarahan hidung.

Cara menghentikan pendarahan hidung

Berikut beberapa langkah untuk menghentikan hidung berdarah ketika hamil:

Dud
uk atau berdiri tegak. Ini dapat mengurangkan tekanan darah dalam urat hidung dan menghalang pendarahan berterusan

Condong ke hadapan dan bernafas melalui mulut. Ini akan mengalirkan darah ke hidung dan bukannya ke bahagian belakang tekak

Picit perlahan lubang hidung – bahagian lembut di bawah batang hidung. Lakukan selama 10 minit. Jika pendarahan tidak berhenti, cuba lagi

Jika pendarahan berat, anda mungkin perlu condong ke hadapan supaya tidak
tercekik
darah

Pegang
pek ais
 yang dibalut dengan tuala kecil dan tekapkan pada bahagian atas hidung untuk membantu mengurangkan aliran darah. Pun begitu, kaedah ini mungkin tidak begitu berkesan

Elakkan menghembus hidung, membongkokkan badan dan melakukan aktiv
iti bera
t sekurang-kurangnya dalam tempoh 24 jam selepas pendarahan berlaku.

Lakukan pemeriksaan doktor jika mengalami gejala di bawah:

Pendarahan tidak berhenti selepas 30 minit

Aliran darah deras

Mengalami
masalah bernafas

Menjadi pening
dan keliru

Kerap mengalami pendarahan hidung

Mencegah hidung berdarah ketika hamil

Pendarahan hidung adalah sesuatu yang tidak boleh dielakkan. Namun beberapa langkah pencegahan boleh anda amalkan:

Kekal terhidrat dengan
minum banyak air

Gunakan pelembap untuk melembapkan udara semasa tidur

Gunakan gel hidung, semburan atau pelincir hidung berasaskan air untuk melembapkan hidung

Pastikan mulut terbuka apabila
bersin
 – untuk menghilangkan tekanan daripada hidung

Elakkan mengorek hidung

Hembus hidung dengan perlahan

Jika anda berisiko untuk mengalami pendarahan hidung, lakukan perkara berikut:

Elakkan senaman berat atau mengangkat berat sepanjang hari

Cuba kurangkan kekerapan menghembus hidung

Duduk tegak atau sandarkan diri berbanding
berbaring

Baca juga:

Pemeriksaan doktor

Secara amnya, hidung berdarah ketika hamil bukanlah kecemasan. Walau bagaimanapun, anda harus melakukan pemeriksaan dengan segera jika simptom di bawah berlaku:

Mengalami pendarahan hidung kerap dan berulang

Pendarahan berat

Pendarahan berterusan selepas 30 minit memicit hidung

Disahkan
menghidap
tekanan darah
 tinggi

Mengalami
sakit dada
 atau sukar bernafas

Sakit kepala atau pening

Pendarahan tidak berhenti atau semakin teruk

Hidung berdarah selepas mengalami kecederaan kepala

Maklumkan kepada doktor pada
janji temu pranatal
 jika anda telah beberapa kali mengalami pendarahan hidung. Dalam kes yang jarang berlaku, ia boleh menjadi tanda komplikasi kehamilan.


6 Suplemen untuk Kurangkan Lemak

Anda mungkin tidak tahu tetapi jumlah “kalori masuk dan keluar” bukanlah gambaran sebenar apabila anda ingin mengurangkan lemak atau fat dan mendapatkan bentuk tubuh badan yang diidamkan. Badan kita sentiasa mengalami perubahan untuk mengekalkan homeostasis – keadaan di mana badan kita di dalam keseimbangan.

Kekurangan nutrien dan ketidakseimbangan hormon adalah isu agak kerap berlaku yang menghalang orang dari menghilangkannya. Berikut adalah 6 suplemen yang boleh membantu dalam usaha anda untuk menghilangkannya dan mendapatkan bentuk tubuh yang cantik.

Suplemen untuk Kurangkan Lemak

Carnitine

Walaupun terdapat maklumat yang terhad, terdapat beberapa kajian yang menunjukkan bahawa carnitine boleh meningkatkan jisim otot, mengurangkan keletihan dan mengurangkan jisim lemak. Semua ini adalah semua komponen utama dalam menurunkan berat badan. Carnitine dilaporkan berfungsi dengan membawa asid lemak ke dalam sel supaya ia boleh dibakar untuk menghasilkan tenaga. Beberapa kajian telah menunjukkan bahawa ia amat berguna dalam mengurangkan simpanan lemak di dalam perut.

Magnesium

Magnesium yang rendah boleh menghalang keupayaan seseorang untuk menggunakan glukosa bagi menghasilkan tenaga. Magnesium yang sepatutnya dibakar menjadi tenaga, ia disimpan menjadi lemak. Membetulkan kekurangan magnesium merangsang metabolisme dengan meningkatkan sensitiviti insulin. Sensitiviti insulin yang tinggi adalah sangat baik untuk kesihatan. Ini bermakna badan anda bertindak balas dengan cepat terhadap kenaikan tahap gula dalam darah, menggunakan jumlah insulin yang lebih kecil dan mengembalikannya kepada keadaan seimbang dengan cepat. Beberapa kajian telah menunjukkan bahawa magnesium juga boleh menghalang penyerapan lemak.

Vitamin D

Pakar dari seluruh dunia mengesahkan bahawa terdapat peratusan yang tinggi bagi mereka yang mengalami kekurangan vitamin D3 dan suplemen penting. Vitamin D3 sebenarnya adalah pro-hormon dan memainkan peranan yang besar dalam pelbagai fungsi selular. Bagi menghilangkannya, kekurangan Vitamin D boleh dikaitkan dengan metabolisme karbohidrat yang rendah. Tambahan pula, genetik kita yang dikawal oleh vitamin D boleh mengubah cara sel-sel lemak terbentuk menjadikannya lebih mudah untuk menyimpannya. Menurut pakar, vitamin D3 boleh menjadi suplemen yang paling penting untuk kesihatan kita

Zink

Zink memainkan peranan utama dalam pengeluaran hormon anabolik. Zink yang mencukupi membolehkan pelepasan 3 hormon anabolik yang paling penting degan lebih sihat: testosteron, hormon pertumbuhan dan insulin-seperti faktor pertumbuhan-1 (IGF-1). Hormon-hormon ini adalah antara bahan bakar lemak yang terbaik dihasilkan oleh badan anda.

Kekurangan zink juga boleh mengurangkan leptin, iaitu sejenis hormon yang mengawal selera makan. Leptin memberikan isyarat kepada otak untuk memberitahu anda apabila anda sudah kenyang. Didapati bahawa orang yang mempunyai tahap leptin yang rendah atau gangguan pada fungsi leptin cenderung untuk terlebih makan dan menambah jumlah lemak.

Vitamin B

Vitamin B membantu penghasilan tenaga, melawan keletihan dan kelesuan, meningkatkan kesihatan sistem saraf, membetulkan fungsi kelenjar adrenal dan membantu penghasilan bahan-bahan untuk mengawal saraf dan hormon. Penghadaman yang baik adalah satu lagi khasiat kompleks Vitamin B. Ia membantu dengan memberikan pencernaan yang lebih baik dengan menghasilkan asid hidroklorik (HCL); asid ini menguraikan karbohidrat, lemak, dan protein dengan lebih efisyen.

Untuk mengurangkannya, vitamin B5 & B3 perlu diambil berat. B5 mengurangkan berat badan dengan mengaktifkan lipoprotein lipase, sejenis enzim yang membakar sel-sel lemak. Satu kajian mengaitkan suplemen B5 dengan rasa kurang lapar apabila berdiet. B3 (Niacin) telah terbukti mampu meningkatkan adiponectin, iaitu hormon berat badan yang dirembeskan oleh sel-sel lemak. Ujian klinikal telah menunjukkan bahawa suplemen kromium yang mengandungi Niacin membantu mengurangkan berat badan.

Chromium

Menjadikan badan lebih sensitif terhadap insulin, membantu mengurangkan body fat dan meningkatkan otot tanpa lemak.

Diet anda pertama sekali perlu memberi tumpuan kepada membangunkan fungsi sel yang optimum. Jika persekitaran dalaman anda tidak seimbang, sistem anda akan menghadapi kesukaran untuk membina tisu tanpa lemak (otot) yang baru dan membakar simpanan lemak yang berlebihan. Kekurangan nutrien adalah perkara biasa dan benar-benar melambatkan anda terutamanya jika tahap aktiviti anda meningkat. Jika maklumat ini menarik minat anda, sila berhubung dengan profesional untuk membincangkan tentang ujian dan rawatan untuk anda, jika perlu.

Anda mungkin juga ingin membaca artikel:

Lemak dan Apa yang Anda Perlu Tahu Mengenainya

4 Soalan Untuk Mengurangkan Lemak

Sebenarnya Gula, Bukan Lemak, yang Membuatkan Anda Gemuk


Kehidupan Seks Selepas Bersalin Berbeza? Apakah Cara Mengembalikan Kehangatan Dengan Pasangan?

Seks selepas bersalin
 adalah perkara terakhir difikirkan oleh pasangan yang baru menjadi ibu bapa, tetapi mempunyai kehidupan seks berkualiti masih penting demi mengekalkan kesejahteraan hubungan bagi pasangan suami isteri.

Berikut adalah cara untuk mengembalikannya kehangatan dalam kehidupan seks.

Pastikan tubuh anda sembuh sebelum memulakan kehidupan seks

Kebanyakan wanita menerima ‘OK’ daripada doktor mereka untuk melakukan hubungan seks antara empat hingga enam minggu selepas bersalin.

Sebelum anda memulakannya semula, anda tidak sepatutnya mempunyai apa-apa lelehan faraj (
vaginal discharge
) selepas bersalin, yang dikenali sebagai lochia.

Sama ada kelahiran secara normal (melalui faraj) atau c-section, semua wanita yang melahirkan perlu melalui tempoh ini selama beberapa minggu selepas itu.

Mempunyai hubungan seks sebelum lelehan berhenti meletakkan anda risiko jangkitan.

Jika anda mempunyai banyak jahitan semasa bersalin, mendapatkan kebenaran untuk meneruskan seks mungkin mengambil masa lebih lama.

Jahitan yang belum sembuh sepenuhnya berisiko untuk terbuka semula. Jika itu berlaku, jumpa doktor anda dengan serta-merta.

Kembalikan harga diri anda dalam kehidupan seks

Bagi ibu-ibu
bayi yang baru lahir
, keletihan semata-mata mungkin merupakan halangan paling besar untuk berasa seksi semula.

Terutama pada mulanya, bayi yang baru lahir biasanya terjaga perlu diberi susu setiap dua atau tiga jam sepanjang masa.

Corak ini boleh berlangsung selama berbulan-bulan. Sekitar 30% bayi masih tidak tidur sepanjang malam selama sembilan bulan, demikian menurut Yayasan Tidur Nasional.

Walaupun bangun malam berterusan, ia mungkin berasa seperti anda telah menjadi mesin, tanpa keterujaan dan kepuasan.

Ibu perlu mengambil tindakan untuk mendapatkan kembali harga diri seksual mereka.

Dapatkan beberapa pakaian baru, beli beberapa pakaian baru, berjalan untul bertenaga.

Tanya pada diri anda, apa yang akan saya perlu untuk berasa lebih seksi? Hari spa? Mendapatkan
manicure
? Pergi ke gym?

Ini bukan sesuatu yang orang boleh dipertanggungjawabkan pada lelaki atau suami. Anda perlu melakukannya.

Keluar dari dunia keibuan anda dengan
rutin kecantikan
 yang baru dan mudah yang akan membuat anda berasa baik selepas mengandung dalam masa yang singkat.

Mengambil langkah-langkah kecil ke arah mendapatkan kembali keseksian anda dan kehidupan seks selepas kelahiran anda akan mengikutinya.

Jangan lupakan suami anda

Adalah penting untuk menyedari bahawa jika anda benar-benar terputus
hubungan seks dengan pasangan anda
 kerana semua perhatian fizikal dan emosi anda beralih kepada bayi, pada akhirnya anda akan mempunyai keluarga yang tidak bahagia.

Jadi walaupun bayi anda memakan banyak masa dan tenaga anda, jangan lupakan tentang suami anda atau bapa.

Bapa perlu melakukan bahagiannya juga. Banyak ibu akhirnya menjadi penjaga bayi dan pengurus semua kerja dan tugas.

Sekiranya seorang wanita mempunyai tugas yang banyak seperti mendapatkan menguruskan pakaian, memandikan bayi, dia akan terganggu dan keletihan.


Bercadang Untuk Buat 'Sulam Alis'? Kena Tahu Baik Dan Buruk Ia Dulu Ya!

Sulam alis adalah trend baru yang menjadi kegilaan di semua butik kecantikan di negara barat.

Ia menjanjikan
alis mata yang lebih penuh, tebal dan cantik
 bagi menggantikan alis mata yang lama.

Sila ikuti artikel ini, untuk mengetahui lebih banyak tentang teknik kecantikan yang menjadi trend masa kini, bagaimana ia boleh menjadi begitu popular dan apakah baik dan buruknya?

Apa definisi sulam alis yang sebenar?

Sulam alis berasal daripada Asia di mana industri kecantikan merupakan bahagian yang besar dalam penjanaan ekonomi negara.

Dalam beberapa dekad ini, ia telah menjadi terkenal di Malaysia dan Filipina.

Sulam alis mempunyai nama yang berlainan.

Ada orang memanggilnya sulaman alis 3-D atau sulaman pigmen.

Ada juga yang memanggilnya tatu kosmetik atau mekap separa kekal.

Ia juga dinamakan sebagai  ‘microblading’.

Berbeza daripada tatu alis pada era 60 atau 70-an yang menggunakan dakwat biru gelap dengan bentuk garis lurus dan menjadi pudar seiring dengan masa.

 Cara sulam alis sekarang mempamerkan alis mata yang kelihatan semula jadi yang
sepadan dengan tona kulit dan warna rambut
.

Artis-artis sulaman alis (ya, kita memanggil mereka sebagai artis kerana alis mata juga adalah sebahagian daripada seni) akan menggunakan pisau halus untuk menolak pigmen separa kekal ke dalam kulit dan menyusunnya sama dengan arah bulu kening anda tumbuh untuk membuat sulaman alis 3-D yang penuh yang kelihatan begitu semula jadi.

Ia tidak memerlukan tatu atau pistol tatu
. Artis-artis ini akan mengesyorkan kepada anda pigmen apa yang perlu anda gunakan sepadan dengan kulit dan warna rambut anda.

Ia sangat bagus bukan sahaja kepada orang yang memiliki alis mata yang nipis, bahkan kepada orang yang ingin untuk menebalkan dan menggelapkan lagi alis mata mereka.

Apakah persediaan anda?

Disebabkan satu sesi sulam alis boleh bertahan selama 2-3 tahun, anda perlu memastikan alis anda dilakukan oleh orang yang betul.

Buatlah kajian melalui atas talian untuk mencari artis yang boleh dipercayai dan pilihlah waktu dan tempat yang sesuai.

Jangan lakukan sulaman alis sehari
sebelum anda pergi berkelah di tepi pantai
.

Walaupun ia bukanlah tatu dan artis itu akan menyapu krim
(numb cream
) sebelum melakukan prosedur, tetapi ia tetap menyakitkan.

Ramai yang mengatakan rasanya seperti kena cucuk telinga dan tatu.

Satu sesi selalunya mengambil masa setengah jam ke satu jam.

Harganya berlainan mengikut pengalaman artis tersebut, kualiti pigmen dan lain-lain, tapi selalunya sekitar harga $400.

Kelebihan melakukan sulam alis!

Terdapat banyak kelebihan yang anda boleh perolehi selepas melakukan sulam alis.

Sejak Cara Delevingne mempopularkan alis tebal, kita boleh lihat bagaimana muka seseorang boleh berubah dengan hanya berdasarkan alis matanya.

Tidak perlu rasa ragu-ragu lagi tentang alis mata kita yang nipis seperti pisau cukur.

Kita tidak perlu menghabiskan duit untuk produk-produk kecantikan seperti gel, krim dan serbuk alis mata.

Sekiranya anda bukan seorang yang bangun awal, anda boleh menjimatkan 20 minit setiap hari
tanpa perlu melakukan mekap untuk alis mata
.

Parti kolam renang, pantai, musim panas yang lembap dan berpeluh tidak lagi merisaukan anda.

Adakah cara sulam alis itu selamat?

Sulam alis dikira selamat selagi anda mendapatkan khidmat butik yang berkualiti dan mempunyai reputasi yang bagus.

Sekiranya anda memilih untuk pergi ke butik yang lebih murah, pastikan artis terbabit memiliki kelayakan, alat-alat dibersihkan menggunakan prosedur steril dan rawatan pasca sulam alis untuk mengelakkan sebarang
komplikasi seperti jangkitan kuman dan alahan
.


Dari Trimester 1 Hingga 3, Ini Perkembangan Janin & Ibu Hamil Yang WAJIB Diketahui

Tahukah anda
perkembangan janin mengikut trimester berlaku pada kadar yang sangat cepat
?
Sewaktu di dalam kandungan lagi mereka sudah mula berkembang dan belajar akan kemahiran tertentu.

Artikel ini akan mengupas perkembangan ringkas janin dari minggu pertama hingga saat kelahiran.

Untuk mendapatkan lebih banyak info tentang Kehamilan, sila dapatkan
di sini.

Perkembangan janin sewaktu trimester pertama

Bagi mereka yang hamil, pembahagian tempoh masa kehamilan boleh dibahagikan kepada 3 iaitu trimester pertama, kedua dan ketiga.

Trimester pertama bermula pada saat berlakunya persenyawaan hingga minggu ke-12

Apabila kandungan ibu sudah mencecah minggu ke-13, ia sudah dikira sebagai trimester kedua. Tempoh masa ini berlangsung hingga minggu ke-27

Trimester ketiga bermula pada minggu ke-28 hingga kelahiran bayi

Walaupun ibu kebiasaannya cuma sedar apabila usia kandungan mencecah seawal 4 minggu, namun tempoh masa sebelum itu agak kritikal. Sperma dan ovum yang disenyawakan akan mula membahagi hingga terbentuknya 100 sel yang dikenali sebagi embrio.

Embrio akan melekat pada dinding rahim dan penempelan itu
kadangkala boleh menyebabkan simptom pendarahan ringan
. Apabila usia kandungan mencecah minggu kedua, organ-organ penting mula menampakkan bentuk.

Sel masih lagi aktif membahagi pada saat itu. Janin ibu akan melekat kuat pada dinding rahim pada minggu ketiga.

Pada saat tersebut, embrio akan terbahagi kepada dua. Satu bahagian akan membentuk bayi manakala satu lagi (lapisan luar) akan membentuk uri.

Perkembangan tiub saraf akan berlaku pada saat ini. Oleh sebab itulah
ibu digalakkan mengambil asid folik sebelum mula mencuba untuk hamil
. Proses ini memakan sejumlah besar asid folik dan tanpanya, kecacatan boleh berlaku tanpa disedari.

Apabila berita berkenaan dengan si kecil sampai ke pengetahuan ibu, anggota tangan dan kaki sudah mula terbentuk. Jantung mula berfungsi walaupun masih lemah dan organ penting lain seperti mata, telinga dan mulut mula terhasil.

Secara asasnya, pada trimester pertama, perkembangan bayi lebih tertumpu kepada penghasilan organ penting untuk memastikan badan dapat berfungsi dengan baik.

Pada minggu ke-12, perlahan-lahan, tulang rawan yang menyelubungi bahagian belakang janin akan menjadi tulang keras.

Trimester kedua, si ibu mula berasa lega

Bagi kebanyakan ibu, trimester kedua merupakan saat di mana badan sudah boleh membiasakan diri dengan persekitaran hormon yang tinggi.
Mabuk hamil mula beransur elok diikuti dengan timbulnya simptom baharu.

Pada minggu ke-13, ujian pengimbasan tiub neural kebiasaannya akan dilakukan oleh pakar. Ia bagi mengesan kecacatan genetik sekiranya ada. Jika terdapat tanda-tanda tidak normal, ujian invasif seperti pengambilan sampel air ketuban akan dijalankan.

Pada sekitar minggu ke-13 hingga 17, janin mula menjalani rutin tidur seperti manusia biasa. Rambut-rambut halus mula keluar dan mereka boleh bergerak, bahkan menendang perut ibu. Pada waktu ini, jantina si kecil boleh dilihat melalui ujian pengimbasan.

Bukan itu sahaja, perkembangan organ lain seperti jantung juga boleh dipantau. Apa-apa masalah berkaitan dengan perkembangan janin boleh didiagnosis pada saat ini.

Apabila usia kandungan sudah mencecah 23 hingga 26 minggu, kebarangkalian janin untuk hidup meningkat. Organ paru-paru mereka berkembang dan pankreas mula bekerja. Jika keputusan
ultrasound
bayi anda jelas, anda boleh lihat alis dan bulu mata mereka mula terbentuk.

Penting untuk si ibu menjaga kesihatan mereka pada saat ini. Trimester kedua merupakan masa di mana kebiasaannya komplikasi berkaitan dengan kehamilan mula tampil menunjukkan belangnya.

Trimester ketiga, gelombang perkembangan janin mengikut trimester terakhir

Pada saat ini, semua organ dan sistem di dalam tubuh sudah tercipta. Sekarang, proses pematangan organ bermula. Ibu perlu menjaga diri mereka dengan lebih baik memandangkan pada saat ini,
 komplikasi yang berlaku boleh menyebabkan terjadinya kelahiran pramatang
.

Tendangan yang dilakukan oleh bayi semakin kuat. Ruangan di dalam rahim semakin sempit dan organ-organ yang tercipta sudah berfungsi. Yang tinggal hanyalah latihan pergerakan, refleks dan pernafasan sebagai persediaan untuk hidup di luar rahim kelak.

Apabila usia kandungan mencecah 37 minggu, ia merupakan saat yang sangat hampir dengan kelahiran. Proses pengeluaran bayi dari rahim ibu boleh berlaku pada bila-bila masa sahaja.

 Pada saat ini, kontraksi mungkin berlaku dan pada sesetengah wanita, kontraksi palsu dirasakan kuat daripada biasa.

Pembentukan alat sulit bagi bayi lelaki telahpun sempurna dan apabila usia kandungan mencecah 40 minggu, bayi sudah bersedia untuk keluar.

Malah ada yang keluar lebih awal. Walau bagaimanapun, terdapat segelintir bayi yang masih malu-malu dan tidak mahu keluar walaupun sudah melebihi 40 minggu.

Keadaan tersebut memerlukan pemberian ubat untuk menggalakkan proses kelahiran.
Sekiranya tiada apa berlaku, pembedahan
caeseran
akan menjadi saranan. Perkembangan bayi sudah pun selesai dan jika dibiar berlarutan sehingga melebihi 42 minggu, komplikasi boleh terjadi.

Konklusi

Perkembangan janin mengikut trimester yang berlaku di dalam rahim bertujuan untuk meningkatkan kebarangkalian mereka untuk hidup sepanjang tempoh kehamilan.

Oleh sebab itulah, bagi mereka yang lahir pramatang, pelbagai jenis alat bantuan perlu digunakan untuk menyokong bayi tersebut.

Organ mereka masih belum cukup matang untuk berfungsi dengan baik. Oleh itu, penting untuk ibu sedar akan kepentingan menjaga kesihatan diri semasa hamil.

 Elakkan daripada faktor yang boleh menyebabkan komplikasi seperti merokok dan mengambil minuman beralkohol.


Suami Jadi Pemarah Semasa Anda Hamil? Jangan Biarkan, Ini BAHAYANYA!

Si dia berubah ketika anda sedang hamil boleh dianggap keadaan biasa. Namun jika ada penyebab pasangan berubah menjadi pemarah atau sebaliknya, anda harus lebih berwaspada.

Jom ketahui apakah kesan yang boleh terjadi kepada anda dan bayi dalam kandungan akibat perubahan tersebut.

Untuk mendapatkan lebih banyak info tentang Kehamilan, sila dapatkannya
di sini.

Penyebab pasangan berubah adalah kesan tindak balas ketika hamil?

Tidak dinafikan, kehamilan boleh menyebabkan tekanan, kebimbangan, kekecewaan, kekeliruan dan kemarahan bagi lelaki.

Ini terutamanya ketika perlu
membuat persiapan untuk menyambut kelahiran bayi
, faktor kewangan, tuntutan kerja serta pelbagai isu lain turut terlibat.

Si dia mungkin tidak bersedia menjaga bayi baru lahir dan bimbang ‘kehilangan’ masa untuk diri sendiri dan anda sebagai pasangannya. Wujud juga prospek berkaitan isu berkongsi perhatian dan kasih sayang anda dengan bayi.

Apa yang dilalui suami adalah perkara biasa. Namun perkara paling penting adalah cara si dia mengendalikannya.

Tindak balas lelaki kepada kehamilan

Bagi sesetengah lelaki, mereka mengalami tindak balas kuat terhadap kehamilan, menjadi penyebab pasangan berubah ketika hamil. Si dia boleh bertukar menjadi pemarah yang seterusnya membawa kepada keganasan.

Kehamilan boleh menjadi tempoh untuk sesetengah lelaki menggunakan keganasan buat pertama kalinya dalam perhubungan. Atau jika mereka pernah melakukan keganasan sebelum ini, perilaku tersebut mungkin akan berulang.

Wanita yang berada dalam perhubungan ini seringkali diselubungi kebimbangan dan ketakutan akan mencetuskan perilaku ganas sang suami.

Keganasan berlaku
 apabila seseorang menggunakan kuasa mereka untuk menyakiti, mengawal atau membuli individu lain. Terdapat pelbagai jenis keganasan yang boleh berlaku dalam bentuk lisan, emosi atau fizikal.

Baca juga:

Penyebab pasangan berubah dan kaitannya dengan masalah keganasan rumah tangga

Seperti yang dinyatakan tadi, keganasan rumah tangga boleh berlaku dalam bentuk fizikal, seksual, emosi, psikologi atau kewangan. Dianggarkan 1 daripada 4 wanita mengalami masalah ini dalam satu fasa kehidupan mereka.

Sesetengah penderaan mula terjadi kepada wanita ketika hamil. Terdapat juga di mana penderaan menjadi lebih teruk semasa atau
selepas kehamilan
 terjadi.

Keganasan rumah tangga atau penderaan ini boleh menyebabkan masalah kesihatan emosi dan mental, termasuklah tekanan serta kebimbangan. Ia juga meletakkan anda dan
anak dalam kandungan
 dalam keadaan bahaya.

Ia mungkin sangat sukar untuk mengenal pasti atau mengakui apa yang sedang berlaku dan penyebab pasangan berubah. Namun, ingatlah keganasan rumah tangga dan penderaan ini boleh berlaku kepada sesiapa dan anda tidak keseorangan.

Kesan keganasan ketika hamil

Apabila pasangan berubah dan melakukan keganasan seperti kecederaan fizikal atau trauma, ia menyebabkan hormon tekanan individu yang terdedah kepadanya meningkat.

Jika keganasan berlaku kepada
wanita mengandung
, hormon tekanan ini akan
melalui plasenta
 kepada
bayi yang sedang membesar di dalam kandungan
. Ia boleh menjejaskan
perkembangan bayi.

Keganasan yang terjadi semasa hamil juga boleh
menyebabkan keguguran
, risiko tinggi untuk
kelahiran pramatang
 dan kematian
bayi baru lahir
.

Penyebab pasangan berubah: Keganasan selepas bayi dilahirkan

Seperti anda yang
akan bergelar ibu, menjadi seorang ayah
 juga bukanlah perkara mudah. Mereka juga perlu belajar
cara menjaga
 dan bertindak balas terhadap keperluan bayi.

Suami anda mungkin berasa kecewa atau hilang keyakinan diri jika mereka tidak tahu apa yang perlu dilakukan.

Selain itu, pasangan anda juga mungkin akan mengalami tekanan kerja, ketegangan hubungan atau kurang tidur. Impak daripada tekanan ini boleh membawa kepada kemarahan dan menjurus ke arah keganasan.

Jika keadaan ini berlaku, si dia mungkin berisiko kehilangan kawalan diri dan boleh mencederakan anda atau bayi.

Penyelesaian terbaik mengatasi masalah penyebab pasangan berubah

Melakukan perubahan daripada menjadi pasangan kepada
ibu bapa
 bukanlah perkara yang mudah. Ia melibatkan perubahan pada kehidupan anda dan juga pasangan serta perhubungan kalian berdua.

Idea yang baik untuk mengatasi situasi tersebut adalah dengan berbincang antara satu sama lain mengenai perasaan kalian berdua dan sebarang kebimbangan mengenai masa hadapan, termasuklah berkaitan:

Harapan

Ketakutan dan kebimbangan

Jangkaan tentang kehidupan
bersama bayi

Jenis ibu bapa
 yang bagaimana kalian ingin jadi

Bagaimana kalian boleh menyokong antara satu sama lain

Anda juga mungkin mendapati ia berguna untuk:

Berkomunikasi secara terbuka dan jujur tentang perasaan anda berdua. Bergilir-gilir untuk mendengar antara satu sama lain

Mencuba untuk tidak menuduh atau terlalu negatif, sebaliknya fikirkan perkara praktikal yang boleh kalian berdua lakukan untuk menjadikan keadaan lebih baik

Cuba memahami perkara dari sudut pandangan pasangan dan diri sendiri

Bina pelan kesejahteraan untuk memahami perasaan diri dan membantu anda membincangkannya dengan pasangan

Bercakap mengenai perasaan diri dan bagaimana pasangan berubah mungkin boleh mencetuskan pertengkaran atau salah faham anda dan pasangan.

Tetapi ia mungkin membuatkan
kalian berdua berasa lebih bersedia
 untuk perubahan yang akan datang dan menyakinkan diri bahawa perhubungan anda berdua adalah kuat, sihat dan penuh kasih sayang.


Ini 13 Tanda Utama Untuk Tahu Jika Anda Alami Obesiti Atau Tidak. Semak Di Sini Sekarang!

Ada beberapa tanda berat badan naik yang boleh dikenali bagi seseorang individu yang mengalami obesiti. Ciri ciri gemuk air seperti ini boleh dikelaskan kepada ciri yang biasa berlaku dan juga yang jarang berlaku.

Tanda berat badan naik ini juga sedikit berbeza bagi individu dewasa dan juga kanak-kanak.

Untuk memahaminya dengan lebih lanjut, mari kita semak apakah tanda berat badan naik yang sebenar.

Untuk mendapatkan lebih banyak info tentang Pemakanan Sihat, sila dapatkannya
di sini.

Ulang kaji semula apakah itu obesiti

Individu yang mempunyai saiz badan yang agak besar dikenali sebagai mereka yang mempunyai obesiti.

 Namun, ada juga individu yang masih mengalami obesiti walaupun fizikal tubuhnya kelihatan seperti orang normal yang lain.

Secara umumnya, obesiti berlaku apabila seseorang itu mengambil lebih banyak kalori daripada kemampuan tubuh untuk membakar kalori tersebut.

Kalori yang berlebihan ini kemudiannya akan disimpan di dalam tubuh dalam bentuk lemak.

Apabila anda mengambil kalori secara berlebihan setiap hari, maka jumlah lemak ini akan bertambah di dalam tubuh badan anda.

Inilah yang menyebabkan berlakunya obesiti kepada seseorang individu tersebut.

Tanda berat badan naik yang boleh dikenal pasti

Terdapat beberapa tanda berat badan naik atau ciri ciri gemuk air yang boleh anda lihat bagi menentukan sekiranya seseorang itu mengalami obesiti atau tidak.

Tanda berat badan naik ini pula boleh dikelaskan kepada dua kategori utama iaitu simptom yang sering berlaku dan gejala yang jarang berlaku.

Jom kita semak apakah ciri ciri gemuk air yang biasa dan jarang berlaku ini.

Tanda berat badan naik yang sering berlaku

Terdapat beberapa tanda atau ciri ciri gemuk air yang kerap berlaku dalam kalangan individu yang mengalami obesiti. Berikut adalah sembilan tanda-tandanya:

#1. Pengumpulan lemak yang berlebihan

Bagi mereka yang mempunyai obesiti, pertambahan berat badan boleh dilihat dengan jelas melalui pengumpulan lemak di sekitar tubuh badan.

Lemak akan lebih banyak terbentuk di sekitar pinggang dan juga perut hadapan.
Biasanya, perut akan menjadi lebih buncit dan menggeleber.

Bentuk tubuh badan individu yang mempunyai obesiti juga kelihatan seperti buah epal.

#2. Sesak nafas

Seseorang individu yang mempunyai obesiti juga cenderung untuk mengalami sesak nafas.

Keadaan ini akan menjadi lebih teruk apabila dia melakukan sebarang aktiviti yang menyebabkan degupan jantung menjadi lebih laju.

Mereka yang mempunyai obesiti lebih mudah untuk tercungap-cungap kerana keletihan berbanding individu yang tidak mempunyai obesiti.

#3. Berpeluh

Berpeluh dalam konteks ini bukanlah bermaksud berpeluh seperti biasa. Ia adalah keadaan berpeluh yang lebih banyak berbanding daripada kadar normal.

Seseorang yang mempunyai lemak yang berlebihan dalam tubuh badan lebih mudah keletihan apabila melakukan sesuatu.

Oleh itu, tidak mustahil jika dia berpeluh lebih banyak daripada biasa.

#4. Berdengkur

Individu yang mempunyai obesiti juga lebih mudah untuk berdengkur sewaktu tidur.

Ia berkaitan berat badan berlebihan yang boleh menyebabkan dengkuran menjadi lebih kerap.

#5. Sukar tidur malam

Ada kajian yang menyatakan bahawa keadaan obesiti boleh mengubah metabolisme badan selain kitaran tidur dan bangun.

Dengan itu, ia boleh menjejaskan kualiti tidur seseorang individu tersebut.

#6. Mengalami masalah berkaitan kulit

Apabila seseorang itu mengalami obesiti, akan berlaku perubahan pada keadaan fisiologi kulit tubuh.

Ini akan menyebabkan seseorang individu itu cenderung untuk mendapat penyakit berkaitan kulit seperti psoriasis dan luka lambat sembuh.

#7. Tidak mampu melakukan tugas yang mudah

Disebabkan berat badan yang meningkat, seseorang individu tersebut mungkin akan mengalami kesukaran untuk melakukan sesuatu perkara yang mudah.

Bagi individu yang normal, ia bukanlah satu masalah.

Namun, bagi mereka yang mengalami obesiti, ia agak sukar untuk dilakukan olehnya seperti mengangkat barang atau berjalan laju.

#8. Keletihan

Keletihan juga adalah antara tanda berat badan naik yang mudah untuk dikenal pasti.

Seseorang yang mempunyai obesiti lebih mudah atau cenderung untuk mengalami keletihan walaupun hanya melakukan sesuatu perkara dalam tempoh yang sekejap sahaja.

#9. Kesakitan

Individu obes juga lebih mudah untuk mengalami kesakitan pada bahagian tubuh yang tertentu.

Ini termasuklah sakit belakang dan juga sakit pada bahagian sendi disebabkan beban tubuh yang berlebihan.

#10. Kesan psikologi

Selain daripada itu, obesiti juga boleh menyebabkan kesan terhadap psikologi manusia.
Antaranya seperti kemurungan, berasa malu dan pengasingan sosial.

Tanda kenaikan berat badan yang jarang berlaku

Selain daripada itu, masalah gangguan genetik juga boleh menyebabkan obesiti awal dalam kalangan kanak-kanak. Antara masalah gangguan genetik ini adalah:

#1. Obesiti kekurangan pro-opiomelanocortin (POMC)

Antara simptom yang berlaku ialah kelaparan yang melampau, obesiti awal dan masalah berkaitan hormon.

#2. Obesiti kekurangan reseptor leptin (LEPR)

Antara simptom yang berlaku ialah hiperfagia, obesiti awal yang agak teruk, hipogonadisme dan hipogonadotropik.

#3. Sindrom Bardet-Biedl (BBS)

Antara simptom yang boleh berlaku ialah obesiti awal, hiperfagia, gangguan penglihatan dan kecacatan pada buah pinggang.


Pipi Bayi Berkudis Selepas Menyusu Badan? Ini Cara Untuk Atasi Ruam Ekzema!

Ruam susu pada bayi adalah disebabkan
susu ibu,
 betul ke? Kalau begitu, adakah perlu untuk menghentikan penyusuan susu badan?

Teruskan membaca perkongsian artikel ini untuk mengetahui dengan lebih lanjut mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Apa itu ruam susu?

Ada yang mengatakan ruam ini terjadi apabila susu badan terkena bahag
ian pi
pi si kecil. Ini sekali gus menimbulkan kebimbangan buat para ibu yang
melakukan penyusuan eksklusif.

Tidak kurang juga yang mengatakan ruam pada pipi si kecil ini berkembang kesan pemakanan ibu yang mencetuskan alahan kulit kepada bayi – yang disalurkan melalui susu badan.

Bahan-bahan yang mencetuskan alahan tersebut juga dipercayai menjadi punca ruam pada pipi apabila susu ibu bersentuhan secara langsung dengan kulit ketika penyusuan.

Tetapi adakah ia benar susu ibu yang menjadi punca ruam atau ekzema
pada kulit bayi
 ini?

Hakikatnya, andaian dan kepercayaan tersebut adalah tidak benar. Bahkan istilah ruam atau ekzema susu itu juga tidak tepat bagi menggambarkan punca sebenarnya.

Ini kerana dalam dunia perubatan hanya terdapat istilah ekzema atau
dermatitis atopik
 – yang merupakan salah satu jenis dermatitis paling biasa terjadi kepada bayi atau kanak-kanak.

Fahami punca ruam susu pada bayi

Ekzema adalah keradangan kronik yang dicetuskan oleh ketidakupayaan badan untuk menghasilkan sel lemak yang cukup dikenali sebagai ceramides.

Punca ekzema masih belum dapat dipastikan tetapi yang pastinya ruam atau bintik yang menyebabkan pipi si manja menjadi kemerahan, bersisik dan gatal ini bukanlah disebabkan oleh penyusuan susu ibu.

Risiko untuk mengembangkan dermatitis atopik ini mungkin dipengaruhi oleh faktor genetik,
fungsi sistem imun bayi
 dan faktor luaran yang lain.

Biasanya gejala ekzema ini boleh muncul sendiri dalam
 6 bulan pertama kehidupan bayi
. Dalam tempoh ini juga, penyusuan eksklusif amat digalakkan bagi memenuhi keperluan bayi.

Tetapi harus diingat bahawa masalah ekzema pada pipi bayi ini bukan disebabkan penyusuan atau terkena susu ibu.

Ruam susu pada bayi adalah cenderung untuk terjadi sekiranya mereka dilahirkan dalam keluarga yang mempunyai sejarah
alahan makanan
. Antara jenis alahan makanan yang sering dialami adalah seperti kacang, telur dan susu.

Walaupun terdapat hubungan antara alahan makanan susu yang menjadi punca kemunculan ekzema tetapi susu itu sendiri bukanlah penyebab ekzema buat kali pertama.

Bagi kanak-kanak yang mempunyai alergi kepada susu atau
 produk tenusu
, tindak balas alahan ini boleh memburukkan lagi gejala ekzema jika terus mengambilnya.

Bayi dengan ruam susu, boleh ke menyusu?

Dengan penjelasan di atas, jelas menunjukkan bahawa ekzema susu ini bukanlah disebabkan pengambilan atau pendedahan kepada susu ibu. Jadi keputusan untuk
menghentikan penyusuan
 secara eksklusif bukanlah penyelesaian yang tepat bagi menghilangkan ekzema.

Ini kerana sekiranya penyusuan susu ibu dihentikan atau dihadkan, ia boleh menghalang si kecil daripada mendapat
makanan terbaik
 yang dapat memenuhi keperluan hariannya.

Untuk kesan jangka masa panjang, ia boleh menjejaskan
proses tumbesaran dan perkembangan bayi.

Bayi yang tidak mendapat cukup protein daripada susu berisiko untuk mendapat masalah kwashiorkor – kekurangan protein, keadaan berpotensi memburukkan lagi masalah kulit.

Maka bayi walaupun mempunyai ruam, masih perlu dan boleh meneruskan penyusuan. Namun sebaiknya ibu haruslah mengelakkan jenis-jenis makanan yang boleh mencetuskan alahan makanan pada bayi.

Baca juga:

Merawat masalah ekzema pada bayi

Antara gejala ekzema biasa pada bayi adalah kulit kering dengan ruam merah, bersisik dan gatal.

Ibu boleh membantu melegakan simptom pada bayi dengan cara berikut:

1. Sapu ubat ekzema selepas mandi bantu atasi ruam susu pada bayi

Semasa mandi, cuba rendam seluruh badan bayi terutama yang terkena ekzema untuk mendapatkan kelembapan sepenuhnya. Bilas dengan air bersih.

Kemudian sapukan krim berubat atau salap ekzema dalam masa tiga minit selepas keluar dari
tab mandi
 untuk memastikan kulit sentiasa lembap.

2. Pilih sabun bayi yang selamat

Bagi mengelakkan kerengsaan kulit menjadi lebih teruk akibat ekzema susu, idea yang baik adalah
untuk memilih sabun
 mengandungi bahan hipoalergenik, tidak berwarna mahupun ditambah pewangi.

Biasanya sabun wangi dan berwarna mengandungi bahan kimia yang boleh memburukkan lagi masalah ekzema.

3. Gunakan pelembap kulit yang selamat

Pilihlah pelembap hipoalergenik yang lembut, pH seimbang dan mengandungi bahan organik. Seelok-eloknya, pelembap pilihan anda juga harus mengandungi ceramida – berfungsi untuk membaiki tisu
kulit sensitif bayi
.

Baca dan perhatikan bahan-bahan dalam pelembap
pada produk bayi
. Sapukan pelembap sekurang-kurangnya 3-5 minit selepas memandikan bayi.

Elakkan juga memakai pakaian yang diperbuat daripada bahan yang sering mencetuskan kegatalan atau kerengsaan seperti kain bulu atau sintetik.

Semoga masalah ruam kemerahan pada pipi si kecil akan bertambah baik. Pun begitu, jika masalah ruam susu pada bayi tidak pulih atau bertambah teruk, lakukan pemeriksaan doktor untuk mendapatkan lebih kepastian dan penyelesaian yang berkesan.


Minggu 34

Perkembangan bayi

Perkembangan bayi dalam kandungan

Bayi anda kini seperti saiz sebiji tembikai susu, dengan berat sekitar 2.15 kg dan kepanjangan 46 cm daripada kepala ke tumit. Pada waktu ini kebanyakan bayi berada dalam posisi untuk kelahiran dan doktor dapat menentukan jika bayi anda berposisi kepala atau kaki dahulu.

Pengambilan kalsium sangat penting sewaktu kehamilan kerana bayi anda akan mengambil kalsium daripada ibunya untuk perkembangan tulang. Jika anda tidak mengambil kalsium yang mencukupi, ini akan memberi kesan kepada tulang anda sendiri kerana bayi anda akan mengambil mineral daripada struktur tulang anda mengikut keperluannya.

Lapisan vernix kulit bayi anda bertambah tebal, sementara bulu halus lanugo hampir kesemuanya telah hilang.

Perubahan hidup & tubuh badan

Bagaimanakah perubahan badan saya?

Pada minggu ini, rasa penat mungkin telah kembali lagi, walaupun bukan seperti trimester pertama anda. Rasa penat ini biasa berlaku disebabkan beban fizikal dan tidur yang terganggu dengan keperluan ke tandas dan asyik menukar posisi badan supaya selesa.

Sekarang adalah masa menyimpan tenaga untuk hari kelahiran dan selepasnya. Jika anda duduk atau berbaring untuk waktu yang lama, jangan bangun dengan terlalu cepat. Darah boleh terkumpul pada kaki, menyebabkan tekanan darah rendah yang membuatkan anda berasa pening apabila bangun terlalu cepat. Jika anda mendapati benjolan merah yang menggatalkan pada perut dan juga peha serta punggung, anda mungkin mengalami keadaan yang dipanggil papul urtikaria pruritik dan plak kehamilan.

Hampir 1 peratus wanita hamil mengalami papul urtikaria pruritik dan plak kehamilan, yang tidak berbahaya tetapi menjadikan anda tidak selesa. Temui doktor untuk memastikan ini bukan masalah yang lebih serius, dan rujuk kepada pakar kulit (dermatologis) jika perlu. Maklumkan doktor juga jika anda mengalami rasa gatal yang teruk di seluruh badan, sekalipun anda tidak mengalami sebarang ruam kerana ia mungkin petanda masalah hati.

Apakah yang perlu saya beri perhatian?

Lebih daripada 85 peratus wanita mempunyai plug mukus yang tidak terjejas sewaktu kelahiran. Dan sekalipun anda merupakan wanita dalam kalangan 15 peratus yang kehilangan plug mukus sebelum kelahiran, air ketuban tidak semestinya akan keluar. Melainkan anda berbaring, air ketuban jarang sekali mengalir keluar dan menitik kerana sewaktu berdiri, kepala bayi anda bertindak seperti penutup yang menutupi pembukaan uterus dan memastikan air ketuban masih di dalam.

Pertemuan dengan doktor

Apa yang harus saya maklumkan pada doktor?

Anda patut membincangkan setiap khidmat logistik untuk kelahiran bayi anda. Tulis maklumat yang penting kerana anda mungkin lupa semuanya sewaktu kontraksi berlaku. Pastikan anda mengetahui tempat terbaik untuk bersalin, bagaimana hendak ke sana, dan bantuan jika tiada sesiapa yang dapat menghantar anda ke sana.

Apakah ujian yang perlu saya tahu?

Doktor akan menganggar saiz bayi anda dan meramalkan waktu kelahiran. Anda mungkin perlu menjalani pelbagai ujian bergantung kepada keperluan anda dan kehendak doktor, ini termasuklah:

Timbang berat (penambahan berat badan akan berhenti atau berkurang pada waktu ini);

Tekanan darah (mungkin lebih tinggi berbanding timester kedua);

Ujian air kencing untuk memeriksa tahap gula dan protein;

Vena varikos pada kaki, bengkak pada tangan dan kaki;

Pemeriksaan degupan jantung janin;

Ukuran saiz rahim melalui pemeriksaan luar untuk dibandingkan dengan waktu kelahiran;

Ketinggian fundus (bahagian atas rahim);

Saiz fetus, arah kelahiran (kepala atau punggung dahulu), kedudukan (muka ke bawah atau ke atas) melalui pemeriksaan dengan sentuhan dari luar.

Simptom atau tanda yang tidak normal;

Sediakan senarai soalan atau isu yang anda mahu bincangkan dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Selagi mana kadar bahan kimia diawasi, berenang dalam kolam renang yang diklorinkan tidak membawa sebarang masalah. Bahkan membuatkan anda berasa lebih baik, terutamanya sewaktu hujung kehamilan kerana dapat mengimbangkan diri dalam air dan rasa tidak menanggung berat.

Hingga kini tidak ada data yang menunjukkan terdapat risiko kecacatan kelahiran disebabkan berenang dalam kolam yang diklorinkan. Berenang dalam kolam yang tidak diklorinkan mungkin lebih berbahaya, memandangkan ahli renang sering kali menghidap jangkitan kulit.

Bagaimanakah pertumbuhan bayi anda minggu hadapan?

Hello Health Group
 tidak memberikan sebarang khidmat nasihat, diagnosis atau rawatan perubatan.


Ingin Tahu Cara Nak Gemukkan Badan Yang Kurus? Tak Semestinya Minum Protein!

Sebenarnya, ada banyak cara nak gemukkan badan yang kurus. Selain menambah jumlah kalori, anda juga boleh bersenam dan mengambil suplemen. Dalam artikel kali ini, kami akan berikan beberapa
tips gemukkan badan
, sesuai untuk mereka yang mempunyai berat badan yang rendah.

Untuk mendapatkan lebih banyak informasi tentang Pemakanan Sihat, anda boleh klik
di sini
.

Cara nak gemukkan badan yang kurus

Untuk menambah berat badan, anda perlulah
mengambil kalori yang lebih banyak
 daripada apa yang dibakar oleh tubuh setiap hari.

Caranya mudah sahaja. Tingkatkan pengambilan makanan dan kurangkan aktiviti fizikal. Kedua-dua perkara ini merupakan antara tips gemukkan badan yang paling penting.

Di bawah, kami terangkan beberapa cara untuk meningkatkan berat badan:

Ambil lebih banyak kalori:
 Tingkatkan pengambilan kalori harian dengan pengambilan makanan seperti lemak dan protein. Selain itu, anda juga boleh menambah minyak sayuran, daging, telur, dan produk tenusu dalam diet harian.

Tambah makanan yang kaya dengan karbohidrat:

Karbohidrat
 adalah sumber utama tenaga bagi tubuh, jadi pastikan anda tambah makanan yang kaya dengan karbohidrat seperti nasi, roti, dan pasta.

Makan lebih kerap untuk gemukkan badan:
 Anda boleh tingkatkan pengambilan kalori harian dengan mudah. Pastikan anda makan 3 hidangan utama dan 2-3 hidangan ringan sepanjang hari.

Kurangkan aktiviti fizikal:
 Selain itu, anda boleh mengurangkan pembakaran kalori dengan mengehadkan aktiviti fizikal seperti berjalan, berlari, atau bersenam. Namun, anda boleh lakukan
senaman kekuatan
 untuk tambah jumlah otot.

Ambil suplemen:
 Anda boleh menambah berat badan dengan mengambil suplemen yang kaya dengan kalori, seperti protein atau
mass gainer
.

Ingatlah, lakukan konsultasi dengan doktor atau pakar dietetik sebelum membuat perubahan yang besar dalam pemakanan atau gaya hidup anda.

Makanan untuk tingkatkan berat badan

Tidak kiralah apa jua berat anda, kita perlu mengambil makanan yang kaya dengan nutrisi. Menurut USDA (
U.S. Department of Agriculture
), diet yang lengkap dengan protein, buah-buahan, sayur-sayuran, bijirin penuh dan produk tenusu sangat sesuai untuk mereka yang ingin tingkatkan berat badan.

Sekiranya anda mempunyai kurang berat badan, anda perlulah mengambil 300-500 kalori tambahan setiap hari. Oleh sebab itu, anda perlu makan lebih banyak atau menambah saiz hidangan.

Antara makanan yang boleh diambil sebagai cara nak gemukkan badan yang kurus:

1. Susu untuk tambah berat badan

Salah satu tips gemukkan badan yang mudah ialah
minum susu
!

Susu merupakan makanan terbaik untuk mereka yang ingin menambah berat badan. Ia kaya dengan nutrisi yang penting untuk kita.

Secawan susu mengandungi protein, kalsium, karbohidrat, lemak, mineral dan juga vitamin. Selain itu, ia juga merupakan sumber protein yang baik.

Untuk meningkatkan berat badan, cuba minum 2 cawan susu sebelum atau selepas bersenam.

2. Makan nasi sebagai
cara nak gemukkan badan yang kurus

Nasi merupakan antara
contoh karbohidrat yang murah
 dan mudah didapati. Karbohidrat dapat membuatkan anda rasa bertenaga dan rasa ‘puas’ ketika makan.

Sepinggan nasi dapat memberikan 200 kalori yang dapat membantu peningkatan berat badan.

Sekiranya anda inginkan alternatif yang lebih sihat, anda boleh bertukar kepada
beras perang
 yang mengandungi serat, mangan, selenium, magnesium dan vitamin B.

Namun, itu tidak bermaksud nasi putih tidak sihat! Nasi putih merupakan
sumber folat
 yang sangat baik.

Baca juga:

Cari Makanan Rendah Kalori Tapi Buat Anda Kenyang? Amalkan 10 Makanan Ini!

Peliknya, Berat Badan Naik Tanpa Sebab? Mungkin 7 Penyakit Ini Puncanya!

3. Buah-buahan kering

Buah-buahan kering sangat sesuai untuk meningkatkan berat badan. Makanan super ini mengandungi antioksidan, protein, kalori dan pelbagai nutrisi.

Anda juga boleh padankan buah-buahan kering dengan kekacang atau
campur bersama yogurt
. Padanan ini dapat menghasilkan makanan yang sangat berkhasiat, sesuai untuk mereka yang ingin meningkatkan berat badan.

Cara nak gemukkan badan yang kurus 4
: Lebihkan lemak sihat

Lemak sihat dan minyak mengandungi banyak kalori. Selain itu, ia juga mengandungi
asid lemak omega-3 dan 6
 yang diperlukan oleh sel-sel badan.

Bukan itu sahaja, lemak sihat juga merupakan komponen yang sangat penting untuk membina hormon, mengurangkan inflamasi dan juga membantu menyeimbangkan tekanan darah.

Anda boleh menambah minyak sihat ke dalam salad atau gunakannya ketika memasak.

5. Smoothies
buah-buahan

Satu lagi cara nak gemukkan badan yang kurus adalah dengan pengambilan
smoothies
!

Smoothies
 buah-buahan sebenarnya lebih sihat berbanding
kebanyakan suplemen protein.

Selain itu, ia juga kaya dengan pelbagai vitamin dan mineral yang dapat membantu anda meningkatkan berat badan.

Antara resipi
smoothies
 buah-buahan yang anda boleh cuba ialah
smoothies
pisang dan coklat, beri dan vanila serta banyak lagi.

Cara penyediaannya juga cepat dan pantas, sesuai untuk individu yang sibuk bekerja!